
INTEODUCTION 

The  extracts  printed  in  this  volume  are  taken  from  the 
Chronica  Majora  of  Matthew  Paris.  He  was  a  monk  of 
St.  Albans  from  1217  to  his  death  in  1259,  and  for  many 
years  was  chronicler  of  the  monastery.  St.  Albans  was 
often  visited  by  Kings  and  other  great  persons,  so  that  he 
had  many  opportunities  of  gaining  information  for  his 
work ;  thus  he  tells  us  that  Henry  III.  during  a  visit  to 
St.  Albans  told  him  all  the  Kings  of  England  who  had  been 
canonized  as  saints,  and  the  names  of  the  250  English 
baronies.  Moreover,  he  travelled  about  to  see  things  for 
himself;  he  was  present  at  a  great  ceremony  in  London  in 
1247,  when  the  King  asked  him  to  remembet*  all  he  had 
seen,  and  write  a  full  account  of  it  in  his  book.  Soon 
afterwards  he  was  called  upon  to  visit  Norway  to  reform 
the  abbey  of  St.  Benet  Holm,  a  duty  which  he  successfully 
performed.  Owing  to  the  diligence  with  which  he  gathered 
information,  the  history  of  Matthew  Paris  is  exceedingly 
full  and  varied;  he  did  not  confine  himself  to  events  in 
England,  but  wrote  on  the  affairs  of  the  Empire  and  the 
Papacy,  of  Italy,  Germany  and  France ;  he  tells  us  much 
about  the  Crusades,  and  notes  events  in  Spain,  Hungary, 
and  the  East.  He  meant  to  close  the  Chronica  Majora  in 
1250  and  then  to  revise  his  work,  but  he  afterwards  con- 
tinued it  up  to  1259,  where  it  ends  abruptly.  His  other 
writings  are :  (1)  Hisforia  Minor  or  Historia  Anglorum,  an 
abridgment  of  the  Chronica  Majora ;  (2)  Lives  of  the  Abbots 

of  St.  Albans ;  (3)  Liber  Additamentorum,  documents  that 
form  a  kind  of  appendix  to  his  other  works  ;  (4)  lives  of 
various  saints.  He  was  an  expert  in  writing  and  drawing, 
a-nd  the  MSS.  of  his  Chronicle  are  illustrated  with  drawings 
and  paintings  executed  with  his  own  hand  or  under  his 
direction. 

Matthew  Paris  has  been  called  the  greatest  historical 
writer  of  the  greatest  mediaeval  century.  He  brings  the 
thirteenth  century  vividly  before  us,  for  he  is  an  excellent 
story-teller  and  indefatigable  in  using  original  documents 
and  repeating  the  accounts  given  by  eye-witnesses.  His 
prejudices  are  certainly  strong,  against  foreigners  and 
ecclesiastical  reformers  specially ;  he  is  absolutely  without 
sympathy  for  the  Friars,  and  is  naturally  opposed  to  the 
movement  for  strengthening  the  hands  of  Bishops  against 
monks.  But  in  spite  of  his  limitations  of  minil,  his  bias, 
and  his  confused  chronology,  he  may  justly  be  called  "the 
last  of  the  great  monastic  chroniclers  as  he  is  the  greatest ; 
the  last  great  name  too  among  the  English  Benedictines." 

The  text  of  these  selections  is  reprinted  by  the  kind 
permission  of  the  Master  of  the  Kolls,  from  Dr.  Luard's 
edition  of  the  Chronica  Majora  in  the  Rolls  Series  ;  the  spell- 
ing there  given  has  been  followed.  The  glossary  contains 
only  those  words  that  are  not  to  be  found  in  an  ordinary 
liatin  dictionary. 

CAROLINE  A.  J.  SKEEL. 


CONTENTS 


INTRODUCTION 


Page 

V 


KING     HENRY     MARRIES     ELEANOR,     DAUGHTER     OF     THE 
COUNT  OF  PROVENCE      ----- 

A     DISPUTE     BETWEEN    THE     PAPAL     LEGATE    OTTO     AND 
THE  SCHOLARS   OF  OXFORD        -  -  -  - 

CONTROVERSY     BETWEEN     THE     DOMINICANS    AND    FRAN- 
CISCANS ------ 


ACCOUNT      GIVEN      OF      THE 
RUSSIAN   ARCHBISHOP 


TARTARS       BY      PETER, 


INTO      FRANCE      TO     PREACH     THE 


A     LEGATE     IS     SENT 

CRUSADE  -  -  -  - 

MANY   FRENCH  NOBLES    TAKE   THE   CROSS  - 

DEVICE   OF   LOUIS    IX.    TO    MAKE   CRUSADERS 

THE  ASSEMBLAGE  OF  ALL  THE  NOBLES   OF  ENGLAND 

COMPLAINTS  TO  THE  KING  BY  BRABANTINE  MERCHANTS 
WHO    HAD   BEEN    ROBBED  _  _  -  _ 

WALTER  DE   BRIENNE   PUT   TO    DEATH   BY    THE  SARACENS 

HENRY  III.  KEEPS  CHRISTMAS  AT  YORK  FOR  THE  MAR- 
RIAGE OF  HIS  DAUGHTER  MARGARET  TO  ALEXANDER 
III.    OF   SCOTLAND  ----- 

ACCUSATION    OF    SIMON    DE  MONTFORT  BY    THE    GASCONS  - 

ROUND  TABLE    AT   WALDEN  -  -  - 

EXACTIONS   OF  THE    KING   FROM   THE   LONDONERS 

VISIT   OF   HENRY  III.  TO   LOUIS    IX.    AT   PARIS 

NOTES  ---.-.. 

GLOSSARY       ------- 


9 
14 

18 

20   ^ 

24 
25 

27 
28      . 

31 

41 
46 
49 
52 
53 

61 
63 


Note. — ^The  references  given  at  the  beginning  of 
the  extracts  are  to  Vols.  III.,  IV.,  V.,  of  the 
Rolls  Series  edition  of  Matthew  Paris. 


[9] 


SELECTIONS  FROM  MATTHEW  PARIS 


King  Henry  marries  Eleanor^  Daughter  of 
the  Count  of  Provence, 

Anno  Domini  MCCXXXVL,  qui  est  annus  regis  Hen- 
rici  III.  vicesimus,  tenuit  idem  rex  curiam  suam  ad 
1236  Natale  Domini  apud  Wintoniam,  ubi  cum 
R.S.  III.,  gaudio  festa  Natalitia  celebravit.  Expectabat 
pp.  334-9.  autem  ardenti  desiderio  suorum  adventum 
nuntiorum.  Solennes  enim  nuntios  viros  prpdentes  in 
Provinciam  ad  Reimundum  comitem  ejusdem  Provincise, 
cum  Uteris  praecordiale  consilium  suum  continentibus  de 
matrimonio  contrahendo  cum  filia  sua  Alienora,  destinavit. 
Erat  autem  ille  prsedictus  comes  vir  illustris,  et  in 
armis  strenuus ;  sed  [per]  prselia  continua  fere  quicquid 
habuit  ex  serario  ventilavit.  Duxerat  autem  idem  comes 
in  uxorem  filiam  comitis  Sabaldise  Thomse  jam  mortui, 
sororem  comitis  Sabaldise  adhuc  viventis  Amidei,  mirae 
pulchritudinis  mulierem,  nomine  Beatricis.  Quae  ex  viro 
suo  praedicto  comite  R[eimundo]  prolem  suscepit  decoris 
expectabilis  filias,  quarum  primogenitam  rex  Francorum 
Lodowicus  matrimonio  sibi  copulavit,  nomine  Margaretam 
haec  omnia  nuntiante  J[ohanne]  de  Glatesdene  clerico. 
Unde   et   consequenter    natu    minorem    virginem   speeiei 

venustissimse,  jamque  duodennem,  rex  Anglorum  in 
uxorem  sibi  dari  per  prsedictos  nuntios  postulaverat. 
Et  ad  hunc  favorem  exequendum  prseraiserafc  Eicardum 
priorem  de  Hurle  secrete,  qui  negotium  fideliter  et 
diligenter  cum  effectu  prosequebatur.  Quod  postquam 
regi  rediens  iritimaverat,  remisit  rex  alios  nuntios  simul 
cum  eodem  priore,  scilicet  Hugonem  Elyensem  et 
E[adulphum]  Herefordensem  episcopos,  et  fratrem  Eo- 
bertum  de  Sanfordia,  magistrum  militiae  Templi,  ad 
comitem  prsenominatum.  Qui  ad  eum  in  Provinciam 
profecti,  cum  summo  honore  et  reverentia  sunt  recepti, 
et  filiam  ejusdem,  scilicet  Alienoram,  regi  Anglorum 
matrimonio  associandam,  de  manu  ejus  susceperunt,  sub 
ducatu  tamen  domni  Willelmi  electi  Valentise,  avunculi 
ejusdem  puellse,  viri  pra3clari  et  elegantis,  comitis  quoque 
Campanise,  regis  Angliae  consanguinei,  adducendam. 
Quod  postquam  rex  Navarrise  cognovisset,  audiens  eos 
transitum  facturos  per  fines  suos,  occurrit  Isetabundus ; 
et  fuit  eis  dux  et  comes  per  totam  terram  suam,  scilicet 
quinque  dietas  et  amplius  ;  et  ex  innata  sibi  munificentia 
eos  exhibuit  in  expensis  tam  in  equis  quam  hominibus. 
Erant  autem  plusquam  trecentas  equitaturas  jam  ha- 
bentes  sine  plebe  quae  eos  sequebatur  numerosa.  Cum 
autem  in  terminos  Francorum  pervenissent,  per  con- 
ductum  regis  Francorum  et  reginae  sororis  puella?  des- 
ponsandae,  necnon  et  Blanchiae  matris  regis  Francorum, 
non  tantum  liberum,  sed  honorificum  transitum  optine- 
bant.  Intrantes  igitur  mare  in  portu  Santwici,  velis 
sinuosis  ante  expectatum  ad  portum  Doveriae  rapido 
cursu  pervenerunt.  Applicantibus  igitur  prospere  et 
Cantuariam  venire  properantibus  occurrit  dominus  rex, 
et  in  adventantiura   amplexus    ruit    nuntiorum.     Et   visa 

puella,  sibique  accepta,  apud  Cantuariam  eandem  des- 
ponsavit,  solempnitatem  desponsalium  archiepiscopo  Can- 
tuariensi  ^dmundo,  simul  cum  episcopis  qui  advenerant 
cum  puella,  et  aliis  magnatibus,  nobilibus,  cum  praelatis, 
de^cimo  nono  Kalendas  Februarii,  peragente.  Decimo 
quarto  autem  Kalendas  ejusdem  venit  dominus  rex  apud 
Westmonasterium ;  et  in  crastino,  scilicet  die  Dominica, 
facta  ibidem  solempnitate  inaudita  et  incomparabili,  port- 
avit  coronam,  et  coronata  est  regina  Alienora.  Despon- 
sata  fuit  igitur  regi  H[enrico]  III.  Cantu arise.  Nuptioe 
vero  celebratse  Londoniis  apud  Westmonasterium  die 
sanctorum  Fabiani  et  Sebastiani. 

The  Royal  Ceremonies  at  the  Marriage, 

Convenerat  autem  vocata  ad  convivium  nuptiale  tanta 
nobilium  multitudo  utriusque  sexus,  tanta  religiosorum 
numerositas,  tanta  plebium  populositas,  tanta  histrionum 
varietas,  quod  vix  eos  civitas  Londoniarum  sinu  suo 
capaci  comprehenderet.  Ornata  est  igitur  civitas  tota 
olosericis  et  vexillis,  coronis  et  pallis,  cereis  et  lampa- 
dibus,  et  quibusdam  prodigiosis  ingeniis  et  portentis, 
plateis  omnibus  a  luto,  fimo,  et  stipitibus,  et  omni  offen- 
diculo  emundatis.  Gives  autem  Londonienses,  obviam 
tum  regi  tum  reginse  occurrentes,  ornati  et  phalerati 

Certatim  celeres  experiuntur  equos. 
Et  eadem  die  cum  a  civitate  ad  Westmonasterium 
proficiscerentur,  ut  ministerium  pincernse,  quod  ad  eos 
ex  antiquo  jure  spectare  dinoscitur,  regi  in  coronation e 
sua  persolverent,  sericis  vestimentis  ornati,  cicladibus 
auro  textis  circumdati,  excogitatis  mutatoriis  amicti, 
insidentes   equos  pretiosos,  lupatis   et    sellis   novis  reful- 

gentes,    dispositis    per    ordinem    agminibus    incesserunt. 
Ferebant    autem    trecentas   eb   sexaginta    cuppas    aureas 
vel  argenteas,  tubicinibus  regis  prseviis  et  tubis  canenti- 
bus,   ita   ut   intuentibus    talis   tamque    mirabilis   novitas 
stuporem   laudabilem   generaret.      Archiepiseopus    autem 
Cantuariensis,    ex    jure    ad    eum    specialiter    spectante, 
coronationis    officium    celebriter    consummavit,   assistente 
ei   Londoniensi    episcopo   pro   decano,    episcopis    aliis    in 
stationibus     suis     secundum    suum    ordinem     collocatis ; 
similiter    et    omnibus    abbatibus,    quibus    prseponebatur, 
sicut    de    jure    prseponendus    est,   abbas    Sancti    Albani. 
Quia  sicut  prothomartyr   Anglise   beatus  Albanus  primus 
est  inter  omnes  martyres  Anglise,  ita  et  ejus  abbas  inter 
omnes   abbates   Angliae    primus   sit   ordine   et   dignitate, 
sicut  ejusdem   ecclesise   autentica   privilegia  protestantur. 
Magnates  autem,  quae  sua  erant  ex  antiqua  consuetudine 
et    jure    antiquo    in   regum    coronationibus,    exercebant. 
Similiter    et    quidam   cives   aliquarum    civitatum    officia, 
quae    sibi    de    jure    antecessorum    suorum    competebant, 
consummaverunt.     Comite   Cestrise   gladium    Sancti  ^d- 
wardi,    qui    Curtein    dicitur,    ante    regem    bajulante,    in 
signum    quod    comes    est    palatii,    et    regem    si    oberret 
habeat  de   jure   potestatem   cohibendi,   suo   sibi,   scilicet 
Cestrensi,   constabulario   ministrante,    et   virga    populum, 
cum  se  [injordinate  ingereret,  subtrahente;  magno  mares- 
callo    Anglise,   scilicet   comite   de   Penbroc,   virgam   ante 
regem   bajulante,  et  tam   in   ecclesia,  quam  in  aula,  iter 
regi    prseparante,    et    in    mensa    regale    convivium    cum 
convivis  disponente ;   custodibus   vero   Quinque  Portuum 
pal  lam  super  regem   cum   quatuor  hastis  supportantibus, 
quod    tamen    tunc    scrupulo     contentionis    penitus    non 
carebat ;    comite    autem    Legrecestrise    regi    pransuro    in 

pelvibus  aquam  ministrante ;  comite  Warennise  officium 
cuppae  regalis  loco  comitis  Harundelliae  supplente,  eo 
quod  adolescens  adhuc  fuerib  idem  comes  Harundellise, 
nee  adhuc  gladio  cinctus  militari.  Ex  officio  pincernae 
fuit  magister  Michael  Belet,  comite  Herefordiae  ministerium 
marescalciae  in  domo  regis  peragente,  Willelmo  de  Bello 
Campo  officium  elemosinarise  consummante.  Justitiario 
forestse  fercula  a  dextris  regis  in  mensa  disponente,  licet 
obice  cujusdam  contradictionis  non  praevalentis  primo  im- 
pediretur;  civibus  Londoniarum  merum  abundanter  cum 
vasis  impretiabilibus  undique  largientibus ;  Wintoniensibus 
coquinae  et  dapium  curam  gerentibus :  et  aliis  secundum 
statuta  antiqua  quae  sua  erant  procurantibus  vel  procurare 
vendicantibus.  Unde  ne  exorta  contentione  laetitia  nupti- 
alis  nubilaretur,  salvo  cujus  libet  jure,  multa  ad  horam 
perpessa  sunt,  quae  in  tempore  oportuno  fuerant  determi- 
nanda.  Officium!  cancellarii  Angliae  et  omnia  officia  ordi- 
nata  sunt,  quae  regia  sunt,  et  assisa  in  scaccario.  Unde 
cancellarius,  camerarius,  marescallus,  constabularius,  sibi 
ibidem  sedem  sumpserunt,  sui  ratione  officii,  sicut  barones 
omnes  in  sui  creatione  fundamentum  in  civitate  Lon- 
doniarum, unde  quilibet  eorum  suum  ibi  locum  sortitur. 
Splenduit  igitur  solempnitas  generalis,  clero  ac  militia 
laudabiliter  ordinata.  Abbas  vero  Westmonasterii  aquam 
benedictam  aspersit;  thesaurario^  patenam,  vices  agens 
subdiaconi,  bajulavit.  Quid  in  ecclesia  seriem  enarrem 
Deo  ut  decuit  reverenter  ministrantium  1  Quid  in  mensa 
dapium  et  diversorum  libaminum  describam  fertilitatem 
redundantem  ?  Venationis  abundantiam,  piscium  varieta- 
tem,  joculatorum  voluptatem,  ministrantium  venustatem? 
Quicquid  mundus  potuit  efFundere  voluptatis  et  glorias 
eminus  ibi  demonstrabat. 

A  Dispute  between  the  Papal  Legate  Otto 
and  the  Scholars  of  Oxford, 

Tunc  vero  temporis  dominus  legatus  cum  Oxoniam 
adventasset,  et  honore  summo,  prout  decuit,  reciperetur, 
1238  hospitatus  est  in  domo  canonicorum,  scilicet 
R.S.  III.,  abbatia  de  Oseneie.  Clerici  vero  scholares 
PP-  8  -5.  g^(j(3jj^  xenium  honorabile  in^  poculentis  et 
esculentis  transmiserimt  ante  prandii  tempiis.  Et  post 
prandiiim,  ut  eum  salntarent  et  reverenter  visitarent,  ad 
hospitium  suum  venerunt.  Quibus  advenientibus,  janitor 
quidam  transalpinus,  minus  quam  deceret  aut  expediret 
facetus,  et  more  Komanorum  vocem  exaltans,  et  januam 
aliquantulum  patefactam  tenens,  ait,  "  Quid  quseritis  1" 
Quibus  clerici,  "  Dominum  legatum,  ut  eum  salutemus." 
Credebant  enim  confidenter,  ut  essent  honorem  pro 
honore  recepburi.  Sed  janitor,  convitiando  loquens,  in 
superbia  et  abusione  introitum  omnibus  procaciter  denegav- 
it.  Quod  videntes  clerici,  impetuose  irruentes  intrarunt; 
quos  volentes  Romani  reprimere,  pugnis  et  virgis  csedebant ; 
et  dum  objurgantes  ictus  efc  convitia  geminarent,  accidit 
quod  quidam  pauper  capellanus  Hyberniensis  ad  ostium 
coquinse  staret,  et  ut  quippiam  boni  pro  Deo  acciperet, 
instanter,  more  pauperis  et  famelici,  postulaverat.  Quem 
cum  magister  coquorum  legati  (f rater  legati  erat  ille,  et 
ne  procuraretur  aliquid  venenosum,  quod  nimis  timebat 
legatus,  ipsum  ipsi  officio  prsefecerat,  quasi  homini  spe- 
cialissimo)   audivit,    nee   exaudivit,    iratus    in'  pauperem, 

projecit  ei  scilicet  in  faciem  aquam  ferventem,  haustam  de 
lebete  ubi  carnes  pingues  coquebantur.  Ad  banc  injuriam, 
exclamavit  quidam  clericus  de  coiifinio  Walliije  oriundus, 
"  Proh  pudor  !  ut  quid  haec  sustinemus  f'  Et  arcum, 
quern  portavit,  tetendit,  (dum  enim  tumultus  accreverat 
cxcitatus,  clericorum  aliqui  arma,  quae  ad  manus  veneruut, 
arripuerant,)  et  ipse  raissa  sagitta  corpus  coci,  quern  clerici 
satirice  Nabuzardan,  id  est,  principem  coquorum,  vocabant, 
transverberavit.  Corruente  igitur  mortuo,  clamor  excitatur. 
Ad  quern  stupef actus  legatus,  et  nimis  perterritus  timore 
qui  posset  in  constantissimum  virum  cadere,  in  turrim 
ecclesiae  indutus  capa  canonicali  se  recepit,  seratis  post 
terga  ostiis.  Ubi  cum  noctis  opacae  conticinium  tumultum 
pugnae  diremisset,  legatus,  vestimentis  canonicalibus 
exutis,  equum  suum  optimum  ascendit  expeditus,  et 
ducatu  eorum  qui  vada  secretiora  noverunt,  amnem,  qui 
proximus  erat,  licet  cum  periculo,  transivit,  ut  ad 
protectionem  alarum  regis  ocius  avolaret.  Clerici  enim 
furia  invecti  legatum  etiam  in  abditis  secretorum  latebris 
quserere  non  cessabant,  clamantes  et  dicentes;  "Ubi  est 
*^ille  usurarius,  simonialis,  raptor  reddituum,  et  sititor 
''  pecuni{»,  qui,  regem  pervertens,  et  regnum  subvertens, 
"  de  spoliis  nostris  ditat  alienos  ?  "  Insequentium  autem 
adhiic  clamores  cum  fugiens  legatus  audiret,  dixit  intra  se 

"Cum  furor  in  cnrsu  est,  currenti  cede  furori." 

Et  patienter  omnia  tolerans  f actus  est  sicut  homo  non 
audiens,  et  non  hahens  in  ore  suo  redargutiones.  Cum  autem, 
ut  prsedictum  est,  amnem  vix  pertransisset,  paucis,  pro 
difjicultate  transitus,  comitantibus,  caeteris  in  abbatia  lati- 
tantibus,  ad  regem  [apud  Abendone  commorantem  |  anhelus 
et  turbid  us  usque  pervonit ;  et  lacrimabiliter,  singultibus 

sermones  suos  interrumpentibus,  rei  gestae  ordinem, 
gravem  super  hoc  reponens  querimoniam,  tarn  regi  quam 
suis  collateralibus  explicavit.  Cujus  querulis  sermonibus 
cum  rex  attouitus  nimis  compateretur,  misit  properanter 
comitem  Waranniae  cum  armata  manu  Oxoniam,  eos 
qui  latuerant  Romanos  eripere  et  scholares  arripere.  Inter 
quos  captus  est  truculenter  magister  Odo  legista,  et 
ipse  cum  aliis  triginta  vinculis  et  carceri  in  castro  de 
Waligeford,  quod  non  multum  distat  ab  Oxonia, 
ignominiose  mancipatus.  Legatus  vero  contrito  laqueo 
liberatus,  episcopis  convocatis  nonnullis,  Oxoniam  sup- 
posuit  interdicto  et  omnes  illi  enormi  facto  consentaneos 
excommunicavit.  Postea  in  bigis,  more  latronum,  ad 
arbitrium  legati  Londonias  sunt  transvecti,  et  ibidem 
carceri  et  vinculis  arcta^.que  custodiae,  redditibus  spoliati 
et  anathemate  innodati,  mancipantur. 

The  Reconciliation  of  the  Scholars  of  Oxford  and  the 
Legate. 

Legatus  vero,  qui  versus  partes  Angliae  aquilonares 
tetenderat,  fiexo  loro,  Londonias  reversus  est.  Et  vix 
auso  in  regali  hospitio  episcopi  Dunelmensis,  ubi  solito 
hospitabatur,  commorari,  significavit  rex  civitati 
Londoniarum,  ut  eundem  legatum  diligentibus  excubiis 
cum  armata  manu,  ut  pupillam  oculi,  custodiret  major 
civitatis  cum  civium  universitate. 

Legatus  igitur  archiepiscopum  Eboracensem  et  omnes 
episcopos  Anglise,  auctoritate  qua  fungebatur,  ut 
Londonias  convenirent,  districte  convocavit,  de  statu 
ecclesise  et  cleri  periclitantis  decimo  sexto  kalendas 
Junii     communiter    tractaturi.       Quo    cum    die    prsefixo 

pervenissent,   tractatum   est  diligenter   per  episcopos,   ut 
salvaretur   status  clericalis    universitatis,  veluti    secundse 
ecclesise ;    quibus    et    legatus   condescendit,   salvo   tamen 
honore  ecclesise  Romanae,  ne  improperando  diceretur,  ut  qui 
venerat  clerum  cum  ecclesia  reformare,  potius  deformaret. 
Tandem  suggestum  est  legato  ab  episcopis  et  universitate 
cleri,    quae     ibidem     in    prsesenti    fuit,    quod    certaminis 
discrimen   a    familia    sua   sumpsit   exordium,  et    in    fine 
certaminis  clerus  deteriorem  calculum  reportavit ;  insuper 
jam  de  clero  pars  magna  ad  nutum  suum  carceri  manci- 
patur,  et  pars   reliqua,  mandato  suo  parens,    parata  fuit 
humiliter  subire,  in  loco  ab  Oxonia  circiter  tribus  distante 
dietis;     ad     petitionem    tot    et    tantorum    virorum,    ad 
misericordiam  inclinare  debere.     Tandem  elaboratum  est, 
quod    banc    faceret    legatus    misericordiam,    quod,    comi- 
tantibus  episcopis  pedes  euntibus,  scbolares  omnes  ibidem 
congregati   ab    ecclesia  Sancti  Pauli,  quse  fere  per  unum 
miliare    ab     hospitio    legati    distabat,    pedes    irent;    ita 
tamen,     quod      cum     venirent     ad     hospitium     episcopi 
Carleolensis,    illinc  sine  capis    et    mantellis   discincti    et 
discalciati,    usque      ad      hospitium     legati      procederent, 
humiliter    veniam    postulantes,  misericordiam   et   veniam 
consequendo  conciliarentur ;  quod  et  factum  est.    Videns 
autem  dominus  legatus  banc    humiliationem,    recepit  eos 
in  gratiam  suam,   restituens  universitatem  loco  suo  ipsius 
municipii,    interdictum    cum    sententia   misericorditer  ac 
benigne     relaxando,     literasque    ei    conficiendo    ne    illis 
proinde  nota  infamise  aliquando  procaciter  obiceretur. 

Controversy  between  the  Dominicans  and 
Franciscans. 

Et   ne   mundus   turbinibus   undique   multiplicatis   vacare 
videretur,   inter   fratres   Minores  et  Prsedicatores  contro- 
1243        versia    eisdem    temporibus    ventilata,    multos, 
R.S.  IV.,    eo  quod  viam  perfectionis,  videlicet  paupertatis 
PP*  et    patientia3,    videbantur    elegisse,    movit    in 

admirationem.  Asserentibus  enim  Praedicatoribus  se 
fuissc  priores,  et  in  hoc  ipso  digniores,  habitu  quoqne 
honestiores,  a  prsedicatione  merito  nomen  et  officium  se 
sortiri,  et  Apostolica  dignitate  verins  insigniri,  respon- 
dent Minores,  se  arctioreni  vitam  et  humiliorem  pro 
Deo  elegisse,  et  iccirco  digniorem,  quia  sanctiorem,  et  ab 
ordine  Pra3dicatorum  ad  ordinem  eorum  fratres  posse  et 
licenter  debere,  quasi  ab  inferiori  ad  ordinem  arctiorem 
et  superiorem,  trausmigrare.  Contradicunt  eis  in  faciem 
Prsedicatores,  asserentes,  quod  licet  ipsi  Minores  nudi 
pedes  et  viliter  tunicati  cinctique  funiculis  incedant,  non 
tamen  eis  esus  carnium,  etiam  in  publico,  vel  dieta  pro- 
pensior,  denegatur,  quod  fratribus  est  Proedicatoribus 
interdictum ;  quapropter  non  licet  ipsis  Prsedicatoribus 
ad  Minorum  ordinem,  quasi  arctiorem  et  digniorem, 
avolare^  sed  potius  e  con  verso.  Sic  igitur,  sicut  inter 
Templarios  et  Hospitalarios  in  Sancta  Terra,  sic  et  inter 
illos,  humani  generis  inimico  zizania  seminante,  ortum  est 
discordiee  enorme  scandaluni;  et  quia  viri  literati  sunt  et 
scolares,  universali  ecclesise  nimis  periculosum,  in  indicium 

magni  judicii  prse  foribus  imminentis.  [Et  quod  terribile 
est  et  in  triste  prsesagium,  per  trecentos  annos  vel  quad- 
ringentos,  vel  amplius,  ordo  monasticus  tarn  festinanter 
non  cepit  praecipitium,  sicut  eorum  ordo,  quorum  fratres, 
jam  vix  transactis  viginti  quatuor  annis,  primas  in 
Anglia  construxere  mansiones,  quarum  sedificia  jam  in 
regales  surgunt  altitudines.  Hi  jam  sunt,  qui  in  sump- 
tuosis  et  diatim  ampliatis  sedificiis  et  celsis  muralibus 
thesauros  exponunt  impreciabiles,  paupertatis  limites  et 
basim  sua3  professionis,  juxta  prophetiam  Hyldegardis 
Alemannise,  impudenter  transgredientes.  Morituris  mag- 
natibus  et  divitibus,  quos  norunt  pecuniis  abundare,  dili- 
genter  insistunt,  non  sine  ordinariorum  injuriis  et  jacturis, 
ut  emolumentis  inhient,  confessiones  extorquent  et  occulta 
testamenta,  se  suumque  ordinem  solum  commendantes  et 
omnibus  aliis  prseponentes.  Unde  nullus  fidelis,  nisi 
Prsedicatorum  et  Minorum  regatur  consiliis,  jam  credit 
salvari.  In  adquirendis  privilegiis  solliciti,  in  curiis 
regum  et  potentum  consiliarii,  et  cubicularii,  et  thesaurarii, 
paranimphi  et  nuptiarum  prselocutores,  papalium  extor- 
sionum  executores,  in  prsedicationibus  suis  vel  adulatores, 
vel  mordacissimi  reprehensores,  vel  confessionum  detec- 
tores,  vel  incauti  redargutores.  Ordines  quoque  auc- 
tenticos  et  a  Sanctis  patribus  constitutos,  videlicet  a 
Sanctis  Benedicto  et  Augustino,  et  eorum  professores 
contempnentes,  prout  in  causa  ecclesise  de  Scardeburc,  in 
qua  Minores  turpiter  ceciderunt,  patuit,  suum  ordinem 
aliis  pneponunt.  Rudes  reputant,  simplices,  et  semilaicos, 
vel  potius  rusticos,  Cistercienses  monachos ;  Nigros  vero, 
superbos  et  epi euros.] 

Account  given  of  the  Tartars  by  Peter ^ 
a  Russian  Archbishop, 

Et  dum  lia3C  fatalis  alea  mundi  revolvisset,  quidam  archi- 

episcopus   de    Russcia,    Petrus    nomine,    vir,   ut  sestimari 

1244        potuit,  lionestus,    spiritualis,  et  fide  dignus,  a 

R.S.  IV.,    Tartaris  exterminatus,  ut  archiepiscopatu  suo, 

^^'       '  '    immo  ab  ipso  [regno]  fugiens  et  effugatus,  ad 

partes    se  transtulit  cisalpinas,   consilium   et   auxilium   et 

de  sua  tribulatione  consolationem  adepturus,  si  sibi,  dante 

Deo,  ecclesia  Romana  et   principum   clemens  forte  gratia 

subveniret.     Requisitus  igitur   de   conversatione   ipsorum 

Tartarorum    quam    expertus    est,    inquisitoribus    sic    re- 

spondit. 

**Reliquias  ipsos  credo  fuisse  Madianitarum  fugientium 
"a  facie  Gedeonis  usque  ad  remotissimas  partes  subsolani 
"  et  borcae,  et  sese  recipientium  in  loco  horroris  et  vastis- 
' '  simai  solitudinis,  qui  Etreu  dicitur.  Habebant  autem 
"  duodecim  duces,  quorum  major  dicebatur  Tartarean,  a 
"quo  Tartari  dicti  sunt,  quamquam  dicant  nonnulli  ipsos  a 
"  Taraclionta  dictos.  Ab  illo  autem  descendit  Chiarthan, 
"habens  tres  filios;  nomen  priniogeniti  Thesyrcan,  secundi 
"  Churicam,  tertii  Bathatarcan.  Qui  quam  vis  essent  in 
'*  montibus  eminentissimis  et  quasi  immeabilibus  nati  et 
*'  nutriti,  rudes,  exleges,  et  inhumani,  et  expulsis  leonibus 
^'  et  draconibus,  in  cavernis  et  specubus  educati,  ad 
<*  desiderabilia  tamen  provocabantur.  Exierunt  igitur 
'*  pater    et   filii   cum   infuiitis   armaturis   suo   modo   com- 

*'muriiti,  et  quandam  maximam  civitatem,  cui  nomen 
"Ernac,  obsidentes,  ipsam  occuparunt,  cum  domino  ipsius 
"  civitatis,  quem  statim  occidQrunt ;  et  Curzeusam,  ejus 
**  nepotem,  fugientem  insecuti  sunt  per  multas  provincias, 
"devastantcs  omnium  provincias,  qui  cum  receptaverant. 
"  Inter  quas  pro  magna  parte  devastata  est  Kussia,  jam 
**  sunt  viginti  sex  anni.  Mortuo  vero  patre,  tres  fratres  ab 
"  invicem  sunt  divisi.  Et  diu  pastores  gregum,  quos 
"  rapuerunt,  eftecti,  omnes  vicinos  pastores  vei  victos 
'*  occiderunt  aut  sibi  subjecerunt.  Et  sic  multi  facti  et 
*'  fortiores,  constitutis  inter  se  ducibus,  ad  altiora  con- 
''  volarunt,  et  sibi  civitates  subjugarunt,  vincentes  habi- 
"  tatores  earum.  Thesirchan  ivit  contra  Babilonios, 
"  Curhican  contra  Thurcos,  Bathatarcan  Ornachi,  et  misit 
"principes  suos  contra  Russciam,  Poloniam,  et  Hungariam," 
"  et  multa  alia  regna.  Et  isti  tres  cum  suis  numerosissimis 
"exercitibus  partes  Syriae  vicinas  invadere  prsBsumunt. 
"Et  jam  transierunt,  ut  aiunt,  triginta  quatuor  anni,  ex 
*'quo  primo  exierunt  deserto  Etreu." 

De  modo  credendi  requisitus,  respondit,  quod  unum 
dominatorem  mundi  credunt,  et  cum  legationem  mitterent 
ad  Ruthenos,  mandaverunt  in  h sec  verba ;  "Deus  et  filius 
ejus  in  co^lis,  et  Chiarchan  in  terris."  De  forma  vivendi, 
dixit;  "  Carnes  comedunt  jumentinas,  caninas,  et  ab'as 
abominabiles,  etiam  in  necessitate  humanas,  non  tamen 
crudas,  sed  coctas.  Sanguinem,  aquam,  et  lac  bibunt. 
Graviter  puniunt  scelera,  furta,  mendacia,  et  homicidia, 
ultimo  supplicio.  Ad  convictum  familiarem,  vel  nego- 
tiorum  tractatus,  vel  consiliorum  secreta,  alias  nationes 
non  admittunt.  Seorsum  castrametantur,  ad  quae  si 
quis  alienigena  praesumpserit  venire,  trucidatur  confes- 
tim." 

De  ritu  autem  ac  superstitione  eorum  ait ;  "  Quolibet 
"  mane  manus  ad  caelum  levant,  Creatorem  adorantes. 
*'  Comedentes  veto,  primum  morsellum  in  aera  jaciunt ; 
"  bibentes,  prius  partem  in  terram  fundunt,  in  veneratione 
"  Creatoris.  Et  dicunt  se  habere  sanctum  Johannem 
"  Baptistam  pro  duce.  In  novilunio  gaudent  et  celebrant. 
*'  Fortiores  et  agiliores  nobis  sunt,  et  potentiores  sufferre 
"  dura ;  similiter  et  equi  eorum  et  pecudes.  Mulieres 
"  l)ellatrices,  prsecipue  sagitta trices  optimse  sunt.  Arma 
*'  de  corio  habent  vix  penetrabilia,  ad  muniendum ;  ferrea 
"  et  intoxicata,  ad  impetendum.  Machinas  habent  multi- 
''plices,  recte  et  fortiter  jacientes.  Sub  divo  quiescunt, 
*'  non  curantes  de  seris  inclementia.  De  omnibus  nationibus 
"  et  sectis  jam  ad  se  multos  attraxerunt.  Intendunt  autem 
"  totum  mundum  sibi  subjugare,  et  quod  insinuatum  est 
"  eis  divinitus,  quod  debent  totum  mundum  per  triginta 
"novem  annos  extermiiiare,  asserentes,  quod  olim  anim- 
"  adversio  divina  per  diluvium  purgavit  mundum,  sic  in 
*'prsesenti  generali  depopulatione,  quam  exercebunt, 
*'  mundus  purgabitur.  Credunt  se  habere  et  dicunt 
*•  durum  congressum  cum  Eomanis  ;  appellant,  autem  omnes 
''  Latinos,  E-omanos ;  miracula  formidantes,  et  senten- 
^'  tiam  ultionis  futurse  posse  commutari.  Quos  si  vincant, 
"  toti  mundo  se  profecto  asserunt  dominaturos.  Satis 
"  observant  foedera,  se  sponte  illis  tradentibus  et  ser- 
"vientibus;  accipientes  sibi  de  illis  electos  bellatores ; 
"  quos  semper  prseliantes  prseponunt.  Artifices  varios 
''  similiter  sibi  reservant.  Insurgentibus  in  eos  vel  jugum 
"eorum  spernentibus  nullatenus  parcunt,  vel  qui  eos 
"  expectant.  Nuntios  benigne  admittunt,  expediunt,  et 
"  remittunt." 

In  fine  autem,  requisitus  super  transmeatione  marium, 

vel  fluminum,  dixit ;  quod  flumina  transeunt  in  equis  et 
uteribus  ad  hoc  compositis.  Et  quod  in  tribus  locis 
parant  navigia  supra  mare.  Dixit  etiam,  quod  quidam 
de  Tartaris,  nomine  Kalaladin,  -gener  Chyrcan,  exulatus 
est  in  Russcia,  quia  deprehensus  est  dixisse  mendacium. 
Cui  quidem  ob  gratiam  uxoris  suse  pepercerunt  primates 
Tartarorum,  ne  occideretur. 

x4  Legate  is  sent  into  France  to  preach 
the   Crusade. 

EoDEMQUE    anno,    postquam   rex    Francise,    quern   Domi- 
nus  quasi  redivivo  spiritu  suscitaverat,  cruce  signabatur, 
-.24r        eodem  rege  postulante,  missus  est   a   domino 
R.S.  IV..    Papa  legatus  quidam  in  Franciam,  quo  prsedi- 
pp.  4  8-90.  (jg^jj^^  negotium  crucis  efficacius  promoverctur. 
Eodemque  tempore,  episcopus  Beritensis  de  Terra  Sancta, 
de    quo    mentio    superius    facta,    concomitante    quodam 
fratre  Praedicatore  A.  venit  in  Angliam  ad  regem,  certi- 
ficans    eum   de   lugubri   casu   et   jactura   Terrse    Sanctae. 
Postulavit  ut  liceret  eis  negotium  crucis  in  regno  Anglise 
prsedicando  promovere.     Quibus  id  petentibus,  et  cartam 
suam,    quam     in     testimonium     fidei    de    Terra    Sancta 
detulerant,  ostendentibus,  necnon  et  de  indulgentia  quam 
de   curia  Romana   detulerant,  ait  rex ;    "  Etsi   veraces  et 
"  efficaces  nuntii  sitis,  tamen  quia  totiens  fefellerunt  nos 
*'a  curia  Romana  hujus  negotii  executores  destinati,  qui 
^'tantum  pecuniae  extorquendse  intendebant,  vix  inveniretis 
"  qui  vobis  fidem  perhibeant."     Et  cum  ipsi  prosequentes 
affirmarent,  quod  tota  fere  nobilitas  Franciae  cruce  signare- 
tur,    [ut]    regem   ad   favorem    vocarent,    ait   rex ;    "  Rex 
"PVancorum  cruce  signatur.     Et   si   sui   eum  sequuntur, 
'S|uis  admiratur?     Circumvallor  hostibus  meis.     Suspectus 
*'  est    mihi   rex    Francorum.     Suspectior    rex    Scotorum. 
*'  Manifeste    mihi    princeps     AValliae    adversatur.      Papa 
"  protegit  in  me  insurgentes.     Nolo  ut  terra  mea,  militia 
"  pecuniave   vacuata,  robore   destituatur."     Et   omni   spe 
Trust  rati  episcopus  et  praedicator  a  rege  recesserunt. 

Many  French  Nobles  take  the   Cross, 

Jam  jamque,  quia  dominus  rex  Francorum  dederat 
exemplum  prsevius  et  quasi  signifer,  multi  de  regno 
Francorum  nobiles  cruce  signantur.  Videlicet, 
frater  dicti  regis  Robertus  comes  Atrebatensis, 
dux  Burgundiae,  dux  Brabantiae,  comitissa  Flandrise  cum 
duobus  filiis  suis,  comes  Britannise  P[etrus],  comes 
Britanniae  filius  ejus  J[ohannes]  comes  Barrensis,  comes 
Suessonensis,  comes  Sancti  Pauli,  comes  de  Druis,  comes 
de  Retel,  Philippus  de  Curtiniaco,  Gauterus  de  Juveni, 
Egidius  de  Mailli,  advocatus  Bettuniae ;  multi  quoque 
alii  nobiles,  quorum  numerus  cotidie,  quia  ipse  jam  rex 
vices  agens  pr^edicatoris  stimulavit,  felix  suscepit  incre- 
mentum.  De  praolatis  etiam  laicis  praebentes  pium  incita- 
mentum,  nonnulli  simili  zelo  provocati,  crucis  signaculum 
humeris,  talionem  Christo  reddentes,  bajulandum  assump- 
seruiit ;  videlicet  archiepiscopus  Remensis,  archiepiscopus 
Senonensis,  archiepiscopus  Bituricensis^  episcopus  Laudun- 
ensis,  episcopus  Belvacensis,  et  multi  quos  Christus 
diatim  advocavit  et  ad  suam  accendit  clientelam. 


The   Saracens  poison   the  Pepper  sent   to   the 
Christians. 

Haec  autem  audientes  Sarraceni  sese  muniunt  multi- 
formiter,  et  argumenta  malitiae  excogitantes,  piper,  quod 
noverant  in  partes  Christianorum  intoxicant  deferendum, 

unde  multi  partibus  FranciaB,  hujus  ignari  malitiae, 
perierunt.  Sed  postquam  compertum  est,  acclamatum 
est  voce  prseconia  in  civitatibus  sollempnibus,  tarn  in 
Anglia  quam  Francia,  ut  hujusmodi  periculum  cautius 
vitaretur.  Hsec  fecerunt  mercatores,  ut  vetus  piper,  diu 
reservatum,  melius  venderetur. 

Device  of  Louis  IX,   to  make   Crusaders. 

Imminente  vero  prseclara  Dominicse  Nativitatis  festivi- 
tate,  qua  mutatoria  recentia,  quae  vulgariter  robas  appel- 
^245  lamus,  magnates  suis  domesticis  distribuere 
R.S.  IV.,  consueverunt,  rex  Francorum  crucis  signifer 
PP'  "  *  officium  prsedicatoris  procuratorisque  negotii 
crucifixi  novo  modo  sibi  assumens,  capas  cum  suis  per- 
tinentiis  de  pretiosissimo  panno  multo  plures  quam 
moris  habuit,  cum  pellibus  variis  imponendis,  jussit 
comparari ;  et  de  subtili  aurifrigio  factas  in  locis  caparum 
humeralibus  cruces  insui  opere  furtivo  ac  nocturno 
prudenter  imperavit.  Et  mane  cum  adhuc  sol  nondum 
oriretur,  milites  capatos  capis  regiis  jussit  cum  ipso  rege 
missam  audituros  in  ecclesia  comparere.  Quod  cum 
fecissent,  et  mane,  ne  sompnolentiae  redarguerentur,  in 
ecclesia  missis  celebrandis  interessent, 

Rebnsque  jam  color  redit  vultu  nitentis  sideris  ; 
et  secundum  illud  Persii  proverbium,  [iv.  24.] 
Melius  spectatur  mantica  tergo, 

quilibet  in  alterius  humeris  crucis  insutum  signaculum 
intuetur,  fit  jocunda  admiratio ;  tandem  comperiunt, 
quod  pie  sophisticatos  sic  decepit  eos  rex,  novum  induens 
praidicatoris  officium,  factus  potius  realis  praedicator  quam 
vocalis.  Cumque  eis  indignum  videretur  ipsas  cruces 
deponere,  risum,  nee  tamen  derisum,  cum  jocunda  lacri- 
marum  eflfusione  facientes,  regem  peregrinandorum  vena- 
torem  et  hominum  novum  vocaverunt  piscatoren^.. 

The  Assemblage  of  all  the  Nobles  of 
England. 

CONVENIENTIBUS  igitur  ad  parlameiitum  memoratum 
totius  regni  magnatibus,  die  videlicet  qua  cantatur 
1246  Lcetare  Jerusalem,  in  primis  aggressus  est 
R.S.  IV.,  dominus  rex  ore  proprio  episcopos  per  se, 
pp.  526-9.  pQgi^gg^  YQYQ  comites  et  barones,  deinde  autem 
abbates  et  priores,  videlicet  super  his,  pro  quibus  raiserat 
nuntios  suos  sollempnes  ad  concilium  Lugdunense ;  et 
quasdam  indulgentias  et  literas  Papales,  praesenti  libro 
pnecedenti  folio  prsenotatas,  quas  dicti  nuntii  reporta- 
runt,  eis  ostendit,  et  qualiter  dominus  Papa  dictis 
nuntiis  pro  rege  et  regno  multa  bona  promisit  ac 
prsemisit.  Sed  quia  dominus  rex  post  indulgentias 
memoratas  dictaque  promissa  magis  sensit  Papam,  prout 
communiter  audivit  et  vere  postea  didicit,  manum 
aggravare,  et  quasi  per  contemptum  plus  solito  in 
regnum  protervire,  ecclesiam  opprimendo,  ostendit  eis 
articulos  super  gravaminibus  et  oppressionibus  ecclesise 
et  regni  sui,  quorum  tenor  talis  est. 

Grievances  presented  to  the  Pope  at  Lyons  from 
England, 

Gravatur  regnum  Anglise,  eo  quod  dominus  Papa  non 
est  contentus  subsidio  illo  quod  vocatur  denarius  beati 
Petri,   sed  a  toto  clero  Anglise  gravem  extorquet  contri- 

butionem,  et  adhuc  multa  graviora  nititur  extorquere, 
et  hoc  facit  sine  domini  regis  assensu  vel  consensu, 
contra  antiquas  consuetudines,  libertates,  et  regni  jura, 
et  contra  appellationem  et  contradictionem  procuratorum 
regis  et  regni,  in  generali  concilio  factam. 

Item,  gravatur  ecclesia  et  regnum,  eo  quod  patroni 
ecclesiarum  ad  eas  cum  vacaverint  clericos  idoneos 
praesentare  non  possunt,  prout  dominus  Papa  per  literas 
suas  eis  concessit,  sed  conferuntur  ecclesise  Romanis,  qui 
penitus  idioma  regni  ignorant,  in  periculum  animarum,  et 
extra  regnum  pecuniam  asportant,  illud  ultra  modum 
depauperando. 

Item,  gravatur  in  provisionibus  a  domino  Papa  factis, 
in  pensionibus  exigendis,  contra  literarum  suarum 
tenorem.  In  quibus  continetur,  quod  ex  omnibus  reten- 
tionibus  factis  in  Anglia  non  intendebat  conferre  nisi 
xii.  beneficia  post  praedictarum  confectionem  literarum ; 
sed  credimus  multa  plura  beneficia  ab  eodem  postea  esse 
collata,  et  provisiones  factas. 

Item,  gravatur  quod  Ytalicus  Ytalico  succedit,  et 
quod  Anglici  extra  regnum  in  causis  auctoritate  Apos- 
tolica  trahuntur,  contra  regni  consuetudines,  contra  jura 
scripta,  eo  quod  inter  inimicos  conveniri  non  debent ; 
et  contra  indulgentias  a  preedecessoribus  domini  Papse 
regi  et  regno  Angliae  concessas. 

Item,  gravatur  ex  multiplici  adventu  illius  infamis 
nuntii,  non  obstante^  per  quem  juramenti  religio,  con- 
suetudines antiquse,  scripturarum  vigor,  concessionum 
auctoritas,    statuta,    jura,    et    privilegia    debilitantur    et 

evanescunt,  quod  infiniti  de  regno  Anglise  oppress!  sunt 
graviter  et  afflicti,  nee  se  dominus  Papa  versus  regnum 
Angliae  in  plenitudine  sua3  potestatis  revocanda  ita 
curialiter  vel  moderate  gerit^  prout  procuratoribus  regni 
ore  tenus  dederat  in  promissis. 

Item,  gravatur  in  talliis  generalibus,  collectis,  et 
assisis  sine  regis  assensu  et  voluntate  factis,  contra 
appellationem  et  contradictionem  procuratorum  regis  et 
universitatis  Anglise. 

Item,  gravatur  eo  quod  in  beneficiis  Ytalicorum  nee 
jura,  nee  pauperum  sustentatio,  nee  hospitalitas,  nee 
divini  verbi  praedicatio,  nee  ecclesiarum  utilis  ornatus, 
nee  animarum  cura,  nee  in  ecclesiis  divina  fiunt  obsequia, 
prout  decet  et  moris  est  patriae,  sed  in  aedificiis  suis 
parietes  cum  tectis  corruunt  et  penitus  lacerantur. 

Hsec  autem  attendentes  universi  ac  singuli  unanimiter 
consenserunt,  ut  adhuc  ob  reverentiam  sedis  Apostolical 
domino  Papjje  humiliter  ac  devote,  tarn  per  epistolas 
quam  per  sollempnes  nuntios,  supplicarent,  ut  tam  in- 
tolerabilia  gravamina  et  jugum  subtraheret  importabile. 

Complaints  to  tlie  King  by  Brabantine 
Merchants  who  had  been  robbed, 

Imminente  autem  tempore  Quadragesimali,  cum  dominus 
rex  apud  Wintoniam  feliciter  advenisset,  accesserunt  duo 
-J  249  mercatores  de  Braibantia  ad  ipsum  queruli 
R.S.  v.,  et  dolentes.  Dixeruntque  domino  regi  lacri- 
PP-  0  -  .  ijiq^j^(Jq  g^  ejulando;  **Domine  rex  pacifice  et 
"juste,  nos  mercatores  de  Braibantia  existentes,  cum 
''  per  fines  vestros  negotiaturi,  quos  credebamus  pacificos, 
"  transiremus,  irruerunt  in  nos  immunitos  quidam 
*'  prsedones  et  latrones,  quos  adhuc  facie  tenus  cogno- 
*'  scentes  in  curia  vestra  invenimus,  qui  violenter  a 
*'  nobis  ducentas  marcas  obiter  abstulerunt,  nequiter 
"  ac  latrocinaliter.  Quod  si  renuentes  praesumant  infitiari, 
"paramur  judicialiter  duello  super  eos  veritatem,  Deo 
"judice,  discutere  et  disrationare."  Capiuntur  suspocti. 
Et  cum  determinaretur  ut  a  fama  patria3  eorum  purgatio 
dependeret,  libera  vit  eos  patria3  juramentum.  Quid 
mirum?  erat  patria  illis  conformis,  infecta  toto  latrocinio. 
Instantibus  autem  adhuc  praedictis  mercatoribus  et  de 
manu  regis  pecuniam  suam  importune  oportune  postu- 
lantibus,  coepit  rex  commoveri,  et  convocatis  consiliariis 
suis,  ait ;  *'  Quid  agendum  *?  Commoventur  viscera  mea 
"super  istorum  tribulatione."  Cui  illi ;  "Domine, 
"  audivimus  et  novimus  quod  super  omnes  provincias 
"  Anglise    habetur    ista    suspectior.     Creberrime   enim  hie 

*'  transeuntes    spoliantur,    vulnerantur,    vinciuntur,    jugu- 
"lantur;  unde  miramur  quod  justitiarii  vestri  itinerantes, 
"  quorum   est   hoc   officium   speciale,   patriam   istam   tarn 
"infamem    non    mundaverunt.      Credimus    igitur    quod 
"inter   hujus    patrise    latrones,    qui    supra    modum    hie 
**  abundant,  conspirationis  foedus  astute  nimis  initum  est, 
"  ut   nullus  alium^  quomodolibet  accuset,  et    sic   tarn  vos 
**quam  justitiarios  vestros  et  alios  ballivos  vestros  eorum 
"  latuit    conspiratio    et     versutia.       Henricus    de    Mara 
"  justitiarius   vester  cum  sociis  suis  hie  fuit,  nee  profuit. 
"  Illi  enim,  quos  elegerat   inquisitores,  latronum    fuerunt 
"  consortes     et    fautores.       Caute     igitur     agendum     est, 
"  multiformis  proditorum  ars  ut  arte  decipiatur.     Per  has 
"  enim    partes    meant    et    remeant,  tum    propter    portum 
"propinquum,  tum    propter  regiam  istam  civitatem,  tum 
"propter     nundinas,     institores     quamplurimi,    prsecipue 
•'ultramarini.      Asserunt    quoque   isti    jam  spoliati,  quod 
^'si    non    eis    pecunia    eorum,    pro    qua    parantur    duello 
"  veritatem  discutere,  restituatur,  a  vestri  regni  mercatori- 
"bus  in    suis    partibus    omnia    violenter   reposcent,    et  in 
"eorum    dampnum  et  vestri  dedecus  extorquebunt,  duce 
"  Braibantiae,  cujus  amicitiam  desideramus,  non  immerito 
"  dedignante."       Fecit     igitur     dominus     rex    convocare 
ballivos    et   liberos  ipsius  comitatus,  scilicet  Suhamtonise. 
Et  ait  illis,  torvo  respiciens  intuitu  :    "  Quid  est  quod  de 
"  vobis     audio  ?     clamor     spoliatorum    ascendit    ad    me. 
"  Necesse     habeo    descendere.       Non    est    adeo    infamis 
"  comitatus   vel  patria   in    to  tins   Anglise    latitudine,    vel 
"  tot    facinoribus    maculata.      Ubi     enim     prsesens    sum, 
*'in    ipsa    civitate    vel    suburbio  vel  in  locis    conterminis 
"  fiunt    depra3dationes     et     homicidia.        Nee    hsec    mala 
*sufficiunt.      Quin   immo  ab  ipsis  malefactoribus,  exinde 

"  cachirinantibus   et   inebriatis,  vina   mea   propria  a  bigis 
**captis   diripiuntur,  et   prsedae  patent  ac  rapinse.      Quid 
**  ulterius  tolerantur  talia?     Ad  haec  et  similia  eradicanda 
"constitiii    sapientes,    ut    simul  "  mecum   regnum    meum 
"regant    et   custodian t.      Ego  non  sum  nisi  unus  homo; 
*'  non    volo,    nee    valeo    to  tins    regni    sine    coadjutorum 
*•  solatio  onera  supportare.      Pudet   et  tsedet   de    fcetore 
'*  hujus  civitatis  et  partium  adjacentium.      Natus    fui   in 
"  hae  civitate,  et  nunquam  tantum  dedecoris  mihi  irrogatum 
**  est  ut  hie.      Probabile    est   autem   et  credibile,  immo 
**  jam   bene    constat,    vos  cives    et  compatriotas  infames 
"complices  esse  confoederatos.     Convocabo  omnes  Anglise 
"comitatus,  ut,  vos  tanquam  meos  proditores  judicantes, 
"  vestra  detegant  facinora,    nee  vobis    proderunt  amplius 
'^astutiae   argumenta."     Hoc    autem   erat    in    aula  castri 
Wintoniensis,  praesente  episcopo  ipsius  civitatis  W[illelmo], 
et     exclamavit    rex     subito    et    horribiliter ;    '^Claudite 
*'  fores  castri,   claudite   continuo."     Tunc  autem   surrexit 
episcopus   et  ait ;   "  Parcatis,   domine,    parcatis  paululum, 
"  me,  si  placet,  audientes  patienter.      Sunt  in  hoc  castro 
"aliqui  extranei,  et  viri  boni,  et  famae  integrse,  immo  et 
^•'amici    vestri,    quos    non    vos    decet    includere.       Solos 
^'impetitis  Wintonienses   cum  eorum   consentaneis."      Et 
continuans    episcopus    sermonem,    versa    facie   ad   multi- 
tudinem,  ait ;  "  Ego  sum  pastor  et  pater  vester  spiritualis, 
"potestatem  habens  in  vestris  animabus  in  spiritualibus, 
"et   pro    parte    magna    in   temporalibus.     Excommunico 
"  omnes   in   hac   infamia   et    reatu   conspiratores,    et   qui 
"  de    hujus  rei   tenore    pro   favore,  timore,   vel    praemio, 
"aliquomodo  veritatem  requisiti  palliabunt."     Electi  sunt 
igitur  ex  ipsis  Wintoniensibus  et  de  comitatu  Suhamtoniae 
duodecim,   ut  jurati    de   furibus,    quos  noverant,  nomina 

a 

exprimerent.  Et  semoti  super  hoc  longum  habuerunt 
tractatum.  Erant  autem  bene  custoditi,  et  cum  post 
diuturnam  deliberationem  vocati,  nullam  prorsus  de 
furibus  voluerunt  facere  mentionem ;  quod  multum 
regi  displicuit,  sciebat  enim  quod  aliquid  de  consilio 
latronum  sciebant.  Et  ait  rex,  quasi  in  furore  irse 
conceptae ;  "  Arripite  hos  subdolos  proditores,  prsecipitatc- 
"que  ipsos  in  carcerem  inferiorem,  ligatos  arctissime. 
"  Eeticent  enim  et  celant  quae  deberent  referre,  ab 
"  episcopo  suo  procul  diibio  excommunicati ;  ecce  favor 
"  et  consensus.  Eligite  mihi  alios  duodecim  de  civibus 
"  Wintoniae  et  de  comitatu  Suhamtoniae,  qui  nullatenus 
''  veritati  rebelles  super  requirendis  mihi  demonstrent 
"  veritatem.''  Ad  vocati  igitur  alii  duodecim,  postquam 
perceperunt  quod  primi  duodecim,  quia  veritatem 
supprimebant,  incarcerabantur  suspendi,  coeperunt  vehe- 
menter  formidare,  dicentes  ad  invicem.  "Et  nos  simile 
"judicium  subiemus,  si  de  veritate  requisiti  quippiam 
"  supprimamus."  Et  post  longum  et  secretum  quod 
simul  habuerant  [consilium],  processerunt  in  medium,  et 
resolutis  linguarum  vinculis  multorum  furta  et  facinora 
detexerunt,  quorum  quamplures  erant  de  confinibus 
partibus,  prsecipue  de  Autona,  et  de  libertate  episcopi 
de  Tantona.  Quod  audientes  aliqui  de  civibus  et  multi 
de  compatriotis,  qui  etiam  legales  et  boni  viri  reputa- 
bantur,  abundantes  bonis  opimis,  et  quos  rex  custodes 
et  ballivos  deputaverat  custodiae  illius  patriae  ut  latrones 
comprehenderent  vel  abigerent,  qui  equis  et  vestibus 
pretiosis,  domibus  et  familiis  et  terris  quinquaginta  vel 
quater  viginti  libratarum  gaudebant,  quidam  quoque  de 
hospitio  domini  regis  aeditui  et  arcubalistarii,  convicti, 
capti,  et  patibulis   sunt  suspensi.      Nonnulli  tamen  sese 

in  ecclesiis  receperunt,  aliqui  etiam  subito  et  clam 
aufugerunt,  nee  amplius  apparuerunt.  Quidam  vero  de 
ipsa  eivitate  tune  prsesentes,  dum  regii  virgatores 
populum,  ibidem  propter  rei  nbvitatem  congregatum  et 
compressum,  retroire  eogerent,  caute  se  populo  immis- 
cuerunt^  et  subito  exeuntes  de  castro  vel  non  com- 
paruerunt  vel  ad  ecelesias  proximas  convolarunt.  Ubi 
requisiti  arctius,  facinora  inaudita  in  furtis  et  csedibus 
se  perpetrasse  cum  consensu  aliorum,  auxilio,  et  consilio 
sunt  confessi.  Veruntamen  capti  sunt  ex  accusatis  et 
manifeste  convictis  circiter  triginta,  et  suspensi,  et 
totidem  vel  plures  incarcerati,  simile  judicium  expectantes. 
Ipsi  vero  qui  de  familia  regis  fuerant  suspendendi  dixerunt 
apparitoribus ;  "  Dicatis  domino  nostro  regi,  quod  ipse 
"  nostra  mors  est  et  causa  mortis  prsecipua,  qui  nobis 
"  stipendia  debita  per  longum  tempus  retinuit  indigentibus  ; 
"  oportuit  igitur  nos  furari  vel  prsedari  vel  equos,  arma, 
"  vel  vestes,  quibus  carere  nequaquam  poteramus." 
Unde  rex  hsec  -audiens,  confusus  doluit,  et  ab  imo  longa 
traxit  suspiria.  Captus  est  autem  inter  cseteros  fures 
detestabiles  quidam,  qui  factus  est  appellator,  Willelmus 
cognomento  Papa,  in  rebus  familiaribus  abundans  et 
omnibus  bonis  in  domo  sua  communitus,  ita  quod  dolia 
plena  vino  in  cellario  suo  postquam  captus  fuit  inquisito 
invenirentur  circiter  quindecim ;  appellavit ;  qui  convicti 
statim  suspensi  sunt.  Unus  autem  pugnando  fecit 
profectum  regis,  et  de  sex  furibus  patriam  liberavit. 
Sic  igitur  a  finibus  illis  exturbati  sunt  facinorosi,  qui 
patriam  illam  nequiter  maculaverant ;  Deo  ultionum 
Domino  misericorditer  sic  volente.  Verum  Wintonia? 
Suhamtonia,  et  totus  ille  comitatus  indelebilem  infamiae 
notam   et   obprobrium   inde    contraxerunt.       Haec   iccirco 

plenius  et  difFusius  prosecutus  sum,  ut  liqueat  universis, 
quam  infirmum  sit  foedus,  et  quam  dissipabilis  sit 
malefactorum  conspiratio,  qui  in  circuitu  ambulantes 
in  articulo  necessitatis  mutuaai  suscitant  confusionem, 
ut  durior  in  fine  conclusio  sequatur  ultionis. 

Walter  de  Brienne  put  to  Death  by  the 
Saracens. 

Anno  quoque  sub  eodem,  nobilis  comes  Gualterus,  qui  in 
Terra  Sancta  potens  extiterat  verbo  et  opere,  [et]  Joppe 
1251  ^^  quibusdam  castris  maritimis  et  insulis  quan- 
R.S.  v.,  doque  potenter  et  prudenter  prseerat,  in 
PP*  '  •  squalore  carceris  Sarracenorum  et  arctissimis 
vinculis  tenebatur  compeditus.  Oderant  enim  eum  infideles, 
quia  ipsos  frequenter  et  multum,  dum  liber  extitit,  damp- 
nificaverat.  Nee  erat  eo  clarior,  vel  armis  potentior,  vel 
moribus  acceptior  in  tota  Terra  Sancta.  ^Fame  igitur 
et  siti  ad  arbitrium  hostium  suorum  attenuatus,  et  flagris 
frequenter  attritus,  morti  jam  proximus  videbatur,  ita  ut 
ei  jam  solum  supererat  sepulchrum.  Nullo  nempe  genere 
tormentorum  poterant  ipsum  infideles  vel  ad  apostasiam 
vel  ad  eorum  flectere  voluntatem.  Inito  igitur  inter  ipsos 
consilio  productus  est  in  medium,  et  sic  a  Soldano 
Babilonise  afFatus,  ut  circumventus  Joppen  eis  restitueret, 
in  cujus  custodia  suos  fideles  posuerat  strenuos  nimis, 
pro  sui  liberatione,  blanditiis,  minis,  et  amplis  promis- 
sionibus  est  appetitus ;  **  0  comes  invictissime,  multa  mihi 
"  dampna  irrestaurabilia  crebrius  intulisti,  quapropter 
"  multis  mortibus  puniri  meruisti.  Veruntamen  in  hoc  tibi 
"  poteris  adhuc  vitam  restaurare,  et  restauratam  conservare, 
"  necnon  et  multis  honorari  donativis,  si  Joppen,  cui  quan- 
"  doque  praifuisti   et   custodiam  fidam  imposuisti,  scilicet 

"  tuos  fideles,  quorum  non  possumus  enervare  constantiam, 
**  nobis  restituas.  Tu  quoque  adduceris  ad  portam  civitatis, 
**  ut  banc  conditionem,  tuam  scilicet  liberationem  et  omnium 
**civium,  inclusis  manifestes."  Quod  cum  comes  annuisset, 
productus  est  ante  portam  civitatis  memoratae,  Sarracen- 
orum  milite  circumseptus,  ut  diceret  et  palam  proponeret 
prselibata.  Quern  cum  aspicerent  cives,  vix  ipsum  cog- 
noverunt  marcidum  et  macilentum ;  et  dixit  comes  prius 
ipsis  qui  eum  tenebant,  "  Liceat  mihi  concepta  verba  usque 
*'  ad  consummationem  proponere,  dicimus  enim  vulgariter, 
**quod  ultimum  verbum  totam  concludit  parabolam." 
Quod  cum  ei  concederetur,  nitebatur  comes  distincte  et 
aperte  et  voce  audibili  haec  verba  articulatim  pronuntiare 
suis  militibus  supra  portam  constitutis  ;  "  0  milites  strenu- 
*'issimi  Christianissimique  ac  devoti,  videtis  corpusculum 
*'  meum  sic  exhaustum,  ut  sola  voce  ac  sermo[ne]  a  vobis 
**jam  debeam  cognosci.  Mors  mihi  subarrata  est,  et 
"  corpus  exanime  vitales  auras  vix  exhaurit.  Nihil  pro  me 
"penitus  reddatis  vel  concedatis.  Ut  quid  redimeretur 
"cadaver  semivivum  ?  et  si  redimerer,  nunquam  tamen 
"  respirarem.  Adjuro  igitur  vos  per  aspersionem  sanguinis 
"Christi,  qui  in  hac  terra  pro  redemptione  totius  mundi 
"  effusus  est,  ut  nunquam  infidelibus  his  canibus,  qui  banc 
"  civitatem  siticnter  in  confusionem  totius  Christianitatis 
"cupiunt,  vel  castrum  vel  civitatem  reddatis,  quia  certe 
"  nee  vobis  parcent  cum  reddideritis,  [nee]  vobis  succur- 
"rent  in  proximo  peregrini  et  incolse,  qui  parantur  in 
**  succursum."  Quod  cum  audissent  Sarraceni,  capulis 
gladiorum  suorum,  quos  strictos  tenebant,  os  magnifici 
comitis  usque  ad  sanguinis  efFusionem  copiosam  et  dentium 
excussionem  tundentes,  reduxerunt  pcenis  exquisitis  interi- 
mendum.     Quse  omnia  comes  GualtQrus  exen^iplQ  principis 

Antiocheni  consanguine!  sui  viriliter  toleravit ;  de  quo  quia 
mentio  facta  est,  libet  mortis  suae  historiam  sub  succincta 
brevitate  huic  libello  sub  Uteris  commendare. 

Story  of  the  Murder  of  the  Prince  of  Antioch  by 
Saladin, 

Quando  Salahadinus  contra  regem  Ricardum  in  Terra 
Sancta  per  guerram  decertaverat,  captus  fuit  princeps 
Antiochise,  et  in  carcere  Salahadani  inhumane  nimis 
tractatus,  duris  ac  diris  vinculis  mancipatus,  fame  ac 
siti  maceratus,  ita  ut  jam  emarcuerat.  Jussit  igitur  una 
dierum  Salahadinus  ipsum  sisti  in  prsesentia  sua,  et  factum 
est  ita.  Intuitus  igitur  eum  Salahadinus  torvo  vultu,  ait, 
*'  Sic  te  Deus  tuus  adjuvet,  die  mihi  verum  ;  si  me  sic 
"  teneres  ut  te  teneo,  quid  de  me  faceres  V^  Cui  princeps 
imperterritus  alacriter  respondit,  '^  Sic  mihi  Deus  consulat, 
"  ilico  decapitar[er]is.  Sed  quia  rex  est,  licet  incredulus, 
"ne  ab  aliquo  vulgari  percutereris,  ego  ipse  te'decollarem." 
Cui  Salahadinus ;  ''  Os  tuum  tibi  tuum  dicta vit  sententiam." 
Et  postulato  gladio  suo,  dixit,  "Et  ego  te  incontinent! 
''  decollabo."  At  princeps,  ut  erat  manibus  a  tergo  ligatis, 
prsesiliit  Isetus  ac  ridens  ante  ipsum  approprians,  protendens 
caput  et  extendens  collum,  ut  promptius  manui  percussori, 
aptaretur,  et  dixit  hsec  ultima  verba ;  "  Cape  cane,  hoc 
'*  meum  caput ;  turpe,  hirsutum,  et  barbatum,  cum  facie 
"  marcida  et  auribus  lutulentis,  parum,  immo  nihil  valet ; 
"  nil  amplius  asportabis,  Deo  autem  animam  commendo.'* 
Salahadinus  igitur  uno  levi  ictu  gloriosum  Dei  martyrem 
decapitavit,  et  ait ;  "  0  pertinax,  nee  adhuc  moriens 
vinceris.'*  Iste  princeps  martyr  gloriosus  consanguineus 
fuit  comitis  Gualteri  de  quo  sermo  praelibatur ;  quos  com- 

martyres  credimus  conregnare.  Hsec  qui  prsesens  fuit  et 
oculis  propriis  conspexit,  de  principe  scilicet  Antiocheno, 
magister  Ranulphus  cognomento  Besace,  qui  tunc  fuit 
phisicus  regis  Ricardi,  postea  vero  canonicus  ecclesise  Sancti 
Pauli,  mihi  fida  patefecit  relatione.  Missus  enim  erat  ad 
ipsum  Salahadinum  pro  liberatione  ejusdem  principis,  sed 
minime  profecit. 

Henry  III,  keeps  Christmas  at  York  for  the 
Marriage  of  his  Daughter  Margaret  to 
Alexander  III.  of  Scotland, 

Anno  Domini  MCCLII.,  qui  est  annus  regni  domini 
regis  H[enrici]  tertii  trigesimus  quintus,  fuit  idem 
1252  dominus  rex  ad  Natale  Domini  apud  Ebora- 
R.S.  v.,  cum,  ut  filia  sua  Margareta,  aetate  jam[  ], 
PP*  -7  .  Alexandre  regi  Scotise  matrimonio  copula- 
retur,  et  nuptia3,  ut  inter  tantas  personas  decuit,  celebra- 
rentur.  Convenerat  autem  ibidem  utriusque  regni  tam 
cleri  quam  militise  multitude  numerosa  nimis,  ut  tam 
magnarum  nuptiarum  serenitas  lautius  et  latilis  choru- 
scaret.  AiFuerunt  enim  ibi  dominus  rex  Angliae  et  re- 
gina  cum  suis  magnatibus,  quos  perlongum  esset  nomi- 
natim  dinumerare.  Fuerunt  insuper  ibidem  rex  Scotise 
et  regina  mater  ejus,  ob  hoc  vocata  ex  partibus  trans- 
marinis,  quam  non  tantum  Scotise,  sed  multi  Francise, 
unde  oriunda  fuit,  nobiles,  quos  secum  adduxerat, 
sequebantur.  Ipsa  enim,  ut  moris  viduarum,  partem 
proventuum  regni  Scotise  tertiam  sortita,  quae  ad  quatuor 
milia  marcarum  et  amplius  ascendit,  praeter  alias  pos- 
sessiones  quas  de  dono  patris  sui  Engelrami  receperat, 
cum  pomposo  comitatu  et  numeroso  fastigiose  nimis  in- 
cedebat.  Cum  autem  Eboracum  pervenissent  universi, 
ipsi  qui  cum  rege  Scotorum  venerant  in  una  strata  sine 
aliorum    intermixtione   ad   cautelam    hospitabantur.     Et 

dum  quidam  magnatum  aeditiii,  qiios  marescallos  appel- 
lamus,  dominis  suis  hospitia  providerent,  discordes 
pugnas  cum  pugnis,  postea  cum  :  clavis,  demum  cum 
gladiis  inierunt.  Et  aliqui  eorum  graviter  vulnerabantur ; 
unus  occubuit  interfectus,  alii  sauciati  nunquam  postea 
convalueruiit.  Reges  autem  per  custodes,  quos*  ibidem 
habuerunt,  discretes  et  modestos,  tam  dominorum  quam 
ministrorum  contentiones  prud  enter  compescuerunt. 
Archiepiscopales  insuper,  ne  penuria  hospitiorum  lites 
suscitaret,  omnibus,  licet  numerum  excedebant,  com- 
petenter  secundum  id  temporis  receptacula  providerunt. 

Die  igitur  Natalis  Domini,  dominus  rex  Anglise  baltheo 
apud  Eboracum  donavit  militari  regem  Scotiao,  et  cum 
eo  tirones  fecit  viginti,  qui  omnes  vestibus  pretiosis 
et  excogitatis,  sicut  in  tam  celebri  tirocinio  decuit,  orna- 
bantur. 

In  crastino  autem  Natalis  Domini,  videlicet  in  die 
Sancti  Stephani,  rex  Scotia3  filiam  domini  regis  Anglise 
desponsavit.  Et  quia  catervatim  ac  glomeratim  sese 
inordinate  populi  ruentes  comprimebant,  ut  interessent 
et  viderent  talium  nuptiarum  sollempnitatem,  secreto 
et  ante  expectatum  matrimonii  sollempnitas  summo  mane 
est  peracta.  Erant  nempe  ibidem  tot  populorum  diver- 
sitates,  tot  nobilium  Anglorum,  Francorum,  Scotorum 
multitudines  copiosae,  militum  quoque  tot  turbae 
numerosae  lascivis  vestibus  adornatse,  sericis  et  trans- 
formatis  ornamentis  superbientes,  ut  ilia  saecularis  et 
lasciva  vanitas,  si  ad  plenum  describeretur,  in  auribus 
audientium  admirationem  et  taedium  generaret.  Mille 
enim   milites  et  amplius  vestiti   serico   et,  ut   vulgarit^r 

loquamur,  cointises,  in  nuptiis  ex  parte  regis  Anglorum 
ibidem  apparuerunt.  Et  in  crastino  omnibus  illis  ab- 
jectig,  in  no  vis  robis  sese  curiae  repraesentarunt.  Ex  parte 
vero  regis  Scotise,  sexaginta  et  amplius  satis  decenter 
milites  et  multi  militibus  equipollentes  ibidem  adornati 
aspectibus  univers[it]atis  sese  ingerebant. 


The  King  of  Scotland  does  Homage  for  Lothian. 

Fecit  igitur  rex  Scotiie  regi  Anglorum  homagium 
ratione  tenementi,  quod  tenet  de  domino  rege  Anglorum, 
de  regno  scilicet  Angliae,  Laudiano  videlicet  et  terris 
reliquis.  Et  cum  super  hoc  conveniretur  rex  Scotiae,  ut 
ratione  regni  Scotiae  faceret  homagium  et  fidelitatem 
cum  ligantia  domino  suo  regi  Anglorum,  sicut  fecerunt 
praedecessores  sui  regibus  Anglorum,  prout  evidenter  in 
cronicis  locis  multis  scribitur,  respondit  rex  Scotiae,  quod 
pacifice  illuc  venerat  et  pro  honore  regis  AngKae  et  per 
ejus  mandatum,  ut  videlicet  mediante  copula  matri- 
moniali  ipsi  confoederaretur,  et  non  ut  ipsi  de  tam  ardua 
quaestione  responderet.  Non  enim  habuerat  super  hoc 
cum  suis  primatibus  plenam  deliberationem  aut  consilium 
competens,  prout  tam  arduum  negotium  exigebat. 
Dominus  autem  rex  cum  haec  audisset,  noluit  tam  serenum 
festum  aliqua  perturbatione  obnubilare,  et  tam  juvenem 
regem  et  juniorem  sponsum  molestare,  maxime  cum 
venisset,  ut  cum  summo  gaudio  filiam  suam  vocatus 
desponsaret ;  sed  ad  tempus  omnia  sub  silentio  praeteriens 
dissimulavit. 

Roger  Bigod,  as  Marshal,  dernands  the  Palfrey 
of  the  King  of  Scotland, 

In  hoc  autem  tirocinio  et  nuptiis,  comes  Marescallus 
jus  suum  et  avitam  sibi  consuetudinem  instanter  fieri 
flagitavit,  scilicet  palefridum  regis  Scotiee,  quern  pro  jure 
vendicavit  sibi  stratum  exhiberi,  non  pro  pretio  vel  con- 
cupisceritia,  sed  pro  antiqua  consuetudine  in  casibus 
consimilibus,  ne  in  suo  tempore  pro  sua  desidia  deperiret. 
Cui  responsum  fuit,  quod  rex  Scotise  tali  non  subjacet 
exactioni,  quia,  si  placeret  ei,  potuit  ipsa  arma  suscipere 
a  quovis  principe  catholico  vel  ab  aliquo  nobilium 
suorum ;  sed  ob  reverentiam  et  honorem  tanti  principis, 
domini  et  vicini  sui,  ac  soceri  tanti,  maluit  ab  ipso  rege 
Anglife  cingulo  donari  militari  quam  ab  aliquo  alio.  Et 
sic  praecipiente  domino  rege,  ut  totum  de  festo,  omnimoda 
lis  conquievit. 

The  Splendour  and  Extravagance  of  the  Marriage 
Banquets. 

Convivantes  igitur  gratanter  reges  et  eorum  magnates 
et  familiae,  dies  Natalitios  cum  summo  gaudio  deducebant. 
In  quo  si  epularum  abundantem  diversitatem,  vestium 
transformatarum  varietatem,  joculatorum  applaudentium 
voluptatem,  coramensalium  numerositatem,  plenius  expla- 
narem^  in  absentium  cordibus  et  auribus  hyperbolica  nar- 
ratio  generaret  ironiam.  Sed  ut  de  uno  csetera  per 
comparationem  aptabilem  intelligantur,  ex  dono  archiepis- 
copi  in  ipso  convivio  plusquam  sexaginta  boves  pascuales 
unum  ferculum  primitivum  et  generale  perfecerunt.  Coe- 
pulabantur  ad  invicem  nunc  omnes   cum  isto,   nunc  cum 

rege  altero,  certatim  voluptuosa  prandia  copiose  convivis 
prseparantes^  ut  mundi  vanitas  theatralis  quicquid  potuit 
de  brevi  ac  transitoria  sua  laetitia  mortalibus  ostentaret. 
Cum  archiepiscopo,  qui  quasi  princeps  fuerat  Borealis 
et  serenus  hospes  omnium,  aliquot  diebus  prandebant 
universi ;  et  in  omni  defectu  et  necessitate  cunetis  sinum 
auxilii  patefecit;  nunc  in  vagorum  hospitiis,  nunc  in 
equorum  pascuis,  nunc  in  vasis  diversis,  nunc  in  ignium 
fomentis,  nunc  pecuniie  dono,  nunc  omnium  potenter 
supplevit  necessitates,  ita  quod  illo  Domini  adventu  in 
donis  auri  et  argenti  ac  serici  quatuor  milium  marcarum, 
quae  nunquam  postea  messuit,  in  sterili  litore  seminavit. 
Haec  autem  pro  tempore  facere  oportuit,  ut  famse  integritas 
conservaretur,  et  os  loquentium  iniqua  obturaretur. 

The  Feast  of  St.  Edward  kept  at  Westminster. 

Et  dum  hsec  in  partibus  Borealibus  Anglise  magnifice 
peragerentur,  domino  rege  procurante,  qui  non  immemor 
sancti  Edwardi  esse  sustinuit,  dominus  episcopus'Elyensis, 
et  Westmonasterii  et  Waltham  abbates,  in  loco  domini 
regis  Londoniis,  scilicet  apud  Westmonasterium,  de  man- 
dato  ipsius  regis,  festum  sancti  Edwardi  magnifice  tam  in 
ecclesise  sollempnitatibus  quam  in  palatii  conviviis  gratanter 
peregerunt. 

Accusation  of  Simon  de  Montfort  by  the 
Gascons, 

Anno    quoque     sub    eodem,    dum     comes     Legrecestrise 
Symon  in  Anglia  moram  faceret,  licet  brevem,  Wasconenses, 
1952        recalcitrantes  et  a  pactis  initis  resilientes,  bel- 
R.S.  v.,     lum   contra   regem   moverunt,   et  quos  comes 
l^P  suo  loco   posuerat,  ut  sua  castra  salvo  custo- 

dirent  cum  possessionibus,  protervius  infestarunt;  signifi- 
cantes  domino  regi  quod  comes  memoratus  proditor  fuit 
nequissimus,  coacervans  infinitam  pecuniam  quam  a  nobili- 
bus  et  civibus  et  plebeis  nulli  parcens  extorsit,  dicens  quod 
rex  indigens  et  peregrinaturus  omnia  foret  recepturus, 
quae  tamen  omnia  sibimet  usurpavit.  Prseterea  addide- 
runt,  ipsum  graviter  accusantes,  quod  nobiles  Wasconiae 
vocavit  ad  suum  consilium  pacifice,  qui  regi  fuerant  sub 
jecti  fidelissimi ;  et  convocatos,  quasi  Synon  et  non 
Symon,  in  dolo  retinuit,  incarceravit,  et  nequiter  fame 
interemit.  Unde  regi  nimis  suspectum  talibus  sibilis 
comitem  reddiderunt.  Rex  igitur  fluctuans  sub  incerti- 
tudine  in  Wasconiam  clam  et  subito  Henricum  de 
Wengham  clericum  suum,  virum  subtilem  et  circum- 
spectum,  ad  inquisitionem  diligentem  faciendum  super 
prsemissis,  ut  infallibiliter  certificaretur,  destinavit ;  sicut 
olim  miserat  Galfridum  de  Langeleia,  ut  super  factis 
Roberti  Passelewe  suspecti  inquirendo  abscondita  rimaretur, 
et    *^  nodum  quserens  in  scirpo "    et  angulum  in   circulo. 

perplexa  denodaret;  sed  uterque  perscrutator  defecit 
perscrutans  scrutinio.  Comes  autem  ut  haec  audivit,  iratus 
est  valde  causa  duplicata,  et  coram  rege  suam  allegans 
innocentiam,  ait;  "Quid  est,  domine  mi  rex,  quod  aurem 
"  et  cor  mandatis  proditorum  tuorum  inclinando,  plus  eis  de 
"  proditione  saepe  convictis  quam  mihi  fideli  tuo  credis,  et 
"  super  factis  meis  facis  inquisitionem  V  Cui  rex  sequani- 
mior  eifectus  respondit ;  "  Si  omnia  clara  sunt,  quid 
''  nocebit  tibi  inquisitio  ?  immo  potius  fama  tua  clarifi- 
"  cabitur."  Comiti  igitur  humiliato  et  redire  in  Wasconiam 
para  to  dedit  rex  et  accommodavit  pecuniae  partem  non 
minimam  supplicanti.  Festinanter  igitur  comes  trans- 
fretavit,  animum  non  habens  penitus  serenatum.  Pro- 
posuit  enim  de  tantarum  accusationum  injuriis  condignam 
vindictam  adipisci.  Conflans  igitur  copiosum  exercitum 
de  Francorum  militibus  et  servientibus  stipendiariis,  regem 
Navariae,  et  comitem  Bigorriae,  et  multos  alios,  in  exter- 
minium  adversariorum  suorum,  seipsum  insuperabiliter 
roboravit,  et  superbiam  edomuit  Wasconensium,  ^adeo  quod 
nisi  Anglia  utilis  eis  [esset]  ad  vina  sua  vendenda, 
omnes  a  fidelitate  regis  Anglorum  recessissent  et  alium 
sibi  dorainum  adquisissent.  Et  quia  ad  Hispaniam  modo 
habent  Wasconenses  refugium  ad  vina  sua  vendenda, 
quibus  solis  subsidiis  recreantur,  videlicet  ad  Cordubam, 
Sibillam,  Yalentiam  magnam,  quae  modo  cultui  subjacent 
Christiano,  formidatur,  ne  relictis  partibus  Anglicanis, 
in  quibus  tot  vexantur  angustiis  et  injuriis,  maxime  per 
regias  exactiones,  ad  partes  de  caetero  se  transferant 
ulteriores.  Haec  iccirco  huic  paginae  duximus  propensius 
inserenda,  quia  de  toto  nobili  regno  Angliae,  quae  de 
partibus  sibi  subjectis  consuevit  gloriari  transmarinis 
et  nunc  per  ignaviam  et  falsitatem  regum  Angliae  abbre- 

viatur  mutilata,  vix  Wasconia  vacillans,  quam  rex  Fran- 
corum  contempnit,  Anglis  remanet  inclinata,  quam  si 
penitus  amiserint,  prout  a  Wasconensibus  palam  promit- 
titur,  nunquam  futuris  temporibus  in  terris  transmarinis 
anchorae  figentur  cismarinae. 

Round   Table  at  PValden. 

Anno  quoque  gub  eodem,  milites  ut  exercitio  militari 
peritiam  suam  et  strenuitatem  experirentur,  constibuerunt 
1252  ^^^  ^^  ^"  hastiludio  quod  vulgariter  tornea- 
R.S.  v.,  men  turn  dicitur,  sed  potius  in  illo  ludo  militari 
PP  '  '  qui  mensa  rotunda  dicitur,  vires  suas  attemp- 
tarent.  Congregati  sunt  igitur  in  multitudine  gravi  tarn 
Norenses  quam  Australes  et  nonnulli  de  partibus  trans- 
marinis  juxta  abbatiam  de  Waledene,  in  octavis  Nativi- 
tatis  beatae  Virginis.  Et  secundum  quod  constitutum  est 
in  illo  ludo  martio,  ilia  die  et  in  crastino,  quidam  milites 
Anglici  strenue  nimis  et  delectabiliter,  ita  ut  omnes 
alienigense  ibidem  praesentes  admirarentur,  jocabantur. 
Quarta  vero  die  sequenti,  duo  milites  electissimi',  Ernaldus 
videlicet  de  Munteinni  et  Rogerus  de  Lemburne,  dum 
equestri  more  omnimodis  arniis  redimiti,  dextrarios  in- 
sidentes  praeelectos,  sese  obviam  cum  lanceis  mutuo  im- 
peterent,  Rogerus  suam  aptans  lanceam,  cujus  mucro, 
prout  deberet,  non  fuerat  hebetatus,  sub  galea  Ernaldi, 
guttur  ejus  cum  trachea  praecidit  et  arteriis  ;  erat  enim 
en  parte  discoopertus  et  carens  collario.  Letaliter  igitur 
vulneratum,  ab  equo  in  terram  dans  prsecipitem,  doluit 
valde  Rogerus,  prout  videbatur.  Saucius  autera  con- 
festim  expiravit.  Et  quia  interfectus  in  armis  strenu- 
issimus  sibi  comparem  vel  secundum  in  Anglia  non  re- 
liquit,  factus  est  inter  milites  ibidem  congregatos  planctus 
et   ululatus   incomparabilis.     Et  sic  qui  cum   gaudio  ad- 

venerant,  cum  tristitia  et  lamentatione  subito  sunt  divisi. 
Corpus   autem   in   abbatia   vicina,    scilicet  de   Waledene, 
cum   multo    lacrimarum    profluvio    honorifice    nimis    est 
tumulatum,    dum  adhuc   nobiles  recessuri   praesentes  ex- 
titerunt.     NuUus  autem  militum  tantum  planxit  mortem 
defuncti,    sicut  auctor    ipsius    mortis,    videlicet    Rogerus 
memoratus,  qui  confestim  pro  liberatione  animse  ejus  cruce 
se  signavit  peregrinaturus.     Cum  igitur  constitisset  ipsum 
ignarum  et  invitum  Ernaldum  letaliter  sauciasse,  non  est 
de  funere  accusatus   vel   redargutus.     Exstiterant  autem 
in  ilia  militari  congregatione  multi  Anglia?  nobiles,  vide- 
licet comes  Glovernise,  qui  ilico  percusso  dicto  milite  frag- 
mentum   lancese    de    gutture   saucii   extrahere   nitebatur, 
et  ligno  potenter  eruto  ferrum  remansit  in  vulnere  ;  quod 
tamen  excisum,  cum  a  militibus  consideraretur,  inventum 
est  in  mucrone  acutissimum,  instar  pugionis,  cultellinam 
habens   latitudinem,    quod    esse    debuit   et   decuit   fuisse 
hebes,  et  brevem  formam  habens  vomeris,  unde  vulgariter 
vomerulus    appellatur,    Gallice    vero    soket.      Per    quod 
argumentum    Rogerus,    licet    se    insontem   prsetendisset, 
factus   est   suspectus,    et   quod   proditiose   facinus  perpe- 
trasset  acriter  reprehensus ;  maxime  cum  dictus  Ernaldus 
in   alio   hastiludio    crus   Rogeri    confregisset.      Sed    hsec 
noverat  Deus  solus  cordium  perscrutator. 

"  Laudis  amatores  mundanos  propter  honores 
"Sic  prosternimtur,  sic  prostrati  moriuntur." 

Henry  III.  at  St  Albans,  August  23. 

Anni  quoque  sub  ejusdem  circulo,  vigilia  scilicet  beati 
Bartholomaei,  venit  dominus  rex  ad  Sanctum  Albanum. 
Et  ilico  devote  accedens  ad  majus  altare,  cum  orasset,  ut 

de  more  consuevit,  optulit  martiri  unam  pallam  pretiosam 
et  duo  monilia  et  duos  anulos  aureos  et  duodecim  talenta. 
Et  assignavit  ea  specialiter  ad  ornatum  feretri.  Eademque 
die  Edward  us  filius  ejus  optulit  eidem  altari  unam  pallam, 
et  altari  sancti  Amphibali  aliam  et  duo  monilia,  quae 
praecepit  rex  in  crastino  vendi,  similiter  et  alia,  et  eorum 
pretio  feretrum  cooperiri.  Dorhinus  autem  rex  ibidem 
moram  quinque  diebus  continuavit,  sicut  pridem  fecerat  ad 
Pascha,  anno  proximo  post  obsidionem  Bedefordiee, 

Exactions  of  the  King  from  the  Londoners, 

EoDEMQUE  tempore,  scilicet  infra  primam  Quadragesima} 
quindenam,  rex  levi  occasione  a  civibus  Londoniensibiis, 
1253  ^^^^  propter  civitatis  dignitatem  et  civiiim 
R.S.  v.,  antiquam  libertatem  barones  consuevimus  ap- 
pp.  367-8.  pgiia^pg^  ad  mille  marcarum  contributioncm 
sunt  compulsi.  Et  eodem  tempore  juvenes  Londonienses, 
statuto  pavone  pro  bravio,  ad  stadium  quod  quintena 
vulgariter  dicitur,  vires  proprias  et  equorum  cursus  sunt 
experti.  Quidam  autem  seditui  et  tirones  de  familia  regis, 
qui  tunc  fuit  apud  Westmonasterium,  super  hoc  indig- 
nantes,  conviciabantur  eisdem,  vocantesque  rusticos  fur- 
fureos  ipsos  et  saponarios,  se  eis  opposuerunt  in  certa- 
mine,  quos  ipsi  Londonienses  alacriter  exceperunt,  et  cum 
fragmentis  hastarum  in  tantum  supra  dorsa  eorum  fahri- 
carunt,  ut  rubricatos  et  liven tes  ab  eorum  equis  omnes 
regales  dederent  prsecipites  vel  fugarent  fugientes.  Que- 
ruli  igitur  ad  regem  connexis  digitis  et  obortis  lacrimis 
pervenerunt,  rogitantes,  ut  tantum  excessum  non  relin- 
queret  impunitum.  Rex  igitur,  ad  solita  ultionis  genera 
convertens,  magnam  a  civibus  summam  extorsit 
pecunialem. 

The   Visit  of  Henry  III.  to  Louis  IX.  at 
Paris. 

DiEBUS  quoque  sub  eisdem,  quia  a  multo  tempore  dominus 
rex  Anglorum  videre  sitienter  desideraverat  regnum  Fran- 
1254        corum     et    dominum    regem    sororium    suum 
R.S^V.,     et    dominam     reginam     Francorum,    sororem 
PP*    '^"  ■•   dominse  reginse  Anglise  et  civitates,  ecclesias, 
et  gestus  et  habitus  Francorum,  et  capellam  regis  Fran- 
corum nobilissimam,  quae  est  Parisius,  simul  cum  incom- 
parabilibus,    quae   in   eis    habentur,   reliquiis^   cum   missis 
ad     regem    Francorum     nuntiis     solempnibus     licentiam 
benignam  et   securam    impetrasset,    convocata    familia  et 
comitatu  nobilissimo,  versus  Aurelianem  lora  direxit. 

Orders  of  Louis  IX.  for  his  Reception. 
Piissimus  rex  Francorum  jussit  districte  magnatibus 
terrae  suae  et  civibus  civitatum,  per  quas  dominus  rex 
Anglorum  foret  transiturus,  ut  deposito  luto,  stipitibus, 
et  omni  visus  ofFendiculo,  ornare  studerent  omnia  pallis, 
frondibus,  floribus,  et  aliis  quibus  poterant  ornamentis, 
et  ut  facies  ecclesiarum  et  domorum  redimirent ;  et  cum 
canticis,  et  classico,  cereis,  et  festivis  induviis  reverenter 
et  gaudenter  reciperent,  venienti  obviantes  et  moranti 
obsequentes. 

The  Two  Kings  meet  at  Chartres. 
Dominus  autem  rex  Francorum,  certificatus  de  adventu 
domini    regis    Anglorum,  occurrebat   ei   apud   Carnotum. 
Et    videns    unus    alterum,  ruit   in   oscula,  et  amplexibus 

et  mutuis  salutationibus  et  colloquiis  affabilibus  sese  ad  in- 
vicem  confovebant.  Jussitque  dominus  rex  Francorum 
procurationes  opimas  et  lautas  domino  regi  Anglise  de 
suis  sumptibus  liberaliter,  dum  esset  in  regno  suo,  ex- 
hiberi.  Quod  dominus  rex  Anglise  in  parte  accepit  et 
acceptavit.  Habuit  in  comitatu  suo  proprio  mille  equos 
pulcherrimos  cum  suis  honorabilibus  assessoribus,  exceptis 
bigis  et  summariis,  cum  equis  electis,  quorum  multitudo 
erat  insestimabilis,  adeo  ut  Franci  de  novitate  non 
praevisa  obstupuerunt.  Eorum  insuper  comitatus  in 
immensum  tota  die  et  cotidie,  sicut  solet  fluvius  de 
torrentibus,  mirabile  cepit  incrementum.  Advenerunt 
enim  eis  obviam  regina  Francorum  cum  sororibus  suis 
Andegavise  et  Provinciae  comitissis,  ut  sororibus  suis, 
reginse  Anglige  et  comitissse  Cornubise,  simul  cum 
domino  rege  Anglise  occursarent,  et  sese  mutuis  salu- 
tationibus et  colloquiis  familiaribus  gratulantes  con- 
foverent  et  consolarentur.  Fuerat  autem  mater  ejus 
prsesens,  comitissa  vero  dicta  Provinciae,  nomine 
Beatrix,  quae  pignora  sua,  quasi  altera  Niobe,  gloriando 
poterat  intueri.  Nee  erat  in  sexu  muliebri  mater  in 
mundo,  quae  de  tali  fructu  ventris  ac  tanto,  videlicet 
filiabus,  poterat  gloriando  gratulari. 

Preparations  for  their  Reception  by  the  English 
Scholars  at  Paris, 

Scolares  autem  Parisienses,  maxime  Anglicae  nationis, 
certificati  de  adventu  talium  regum  et  reginarum  ac 
magnatum  incomparabilium,  suspensis  ad  horam  lectionibus 
et  disputationibus,  quia  totum  erat  de  festo,  abbreviatis 
communionibus  hebdomadalibus,  cereos  emerunt,  vestesque 
festivas,    quas   vulgus   cointisas   appellant,  et   omnia  quae 

gaudium  poterant  attestari  emerunt  et  sibi  prseparabant ; 
cantantes  ramigeri  et  florigeri  cum  sertis  et  coronis  et 
musicis  instrumentis  processerunt  venientibus  obviam ; 
et  erat  numerus  adventantium  et  obviantium  infinitus. 
Nee  est  visum  in  Francia  retroactis  temporibus  tale 
festum,  vel  occursantium  tanta  talisve  solempnis  occursatio. 
Et  transegerunt  totum  diem  ilium  et  noctem  et  diem 
crastinum  scolares  et  cives,  tota  civitate  mirabiliter 
adornata,  in  gaudio  et  canticis  luminaribus,  floribus  et 
oranimodis  hujus  mundi  pompis  et  exultationibus. 

Henry  III,  chooses  the  Old  Temple  for  Ids  Residence 
in  Paris, 
Cum  autem  reges  et  qui  eis  assistebant  et  comitabantur, 
qui  jam  numerosus  exercitus  poterat  sestimari,  venirent 
Parisius,  et  oecurreret  advenientibus  talis  ac  tanta 
Parisiac88  universitatis  nobilitas,  gavisus  est  rex  Fran- 
corum  quamplurimura,  et  grates  retulit  clericjs  de  multi- 
plici  honoris  impensione.  Et  ait  dominus  rex  Francorum 
domino  regi  Anglise ;  **  Amice,  ecce  civitas  Parisiaca  tibi 
"  exponitur,  ubinam  libet  hospitium  capessere  1  Ecce 
"  palatium  meum  in  medio  civitatis ;  si  placet  ibidem 
"  quiescere,  fiat  voluntas  tua ;  si  autem  apud  Vetus  Tem- 
"plum,  quod  extra  civitatem,  ubi  locus  spatiosior  est,  vel 
"alibi,  ubi  magis  vobis  complacuerit,  fiat."  Et  elegit 
dominus  rex  Anglise  pro  hospitio  Vetus  Templum,  quia 
numerosus  erat  ejus  comitatus,  et  in  eodem  Yeteri  Templo 
sedificia  sunt  cuidam  numeroso  exercitui  sufficientia  ac 
competentia ;  quia  cum  Templarii  omnes  cismontani  tem- 
poribus ac  terminis  suis  ad  generale  eorum  capitulum 
conveniunt,  hospitia  ibidem  inveniunt  competentia. 
Oportet  enim  quod  in  una  curia  quiescant,  quia  de  nocte 

sua  contrectant  in  capitulo  negotia.  Et  cum  ibidem 
liospitia  tot  essent  infra  curiam,  tamen  comitatus  adeo 
fuerat  numerosus,  ut  sub  divo  dormire  multi  cogerentur, 
non  sufficientibus  etiam  vicinis  domibus  versus  plateam  qusB 
Greva  appellatur  inhabitatis.  Et  equi  extra  tecta  in  locis, 
qui  ad  hoc  aptiores  videbantur,  ab  stabulis  coUocabantur. 

He  gives  a  Good  Meal  to  the  Poor. 
Eex  igitur  Anglise,  cum  elegisset  Yetus  Templum  pro 
hospitio,  prsecepit  ut  in  crastino  summo  mane  omnes 
domus  ejusdem  curise,  scilicet  Veteris  Templi,  pauperibus 
replerentur  reficiendis.  Quorum  singuli,  licet  eorum 
numerus  esset  infinitus,  carnibus  ac  piscibus  cum  pane 
et  vino  abundanter  sunt  refecti. 

He  visits  the  Sainte-Chapelle,  and  other  Places. 

Et  dum  in  crastino  hora  prima  et  tertia  pauperes  re- 
ficerentur,  dominus  rex  Angliae,  rege  Francorum  ducente, 
visitavit  capellam  illam,  pulcherrimam,  quse  in  curia  est 
ejusdem  domini  regis  Francorum,  et  reliquias  ibidem 
existentes  orans  regalibus  oblationibus  honoravit.  Simili- 
ter et  alia  loca  civitatis  honorabilia  cum  veneratione  et 
oblationibus  devote  ora turns  visitavit. 

The  Kings  dine  together  in  Public. 

Eademque  die,  dominus  rex  Francorum,  sicut  prsecon- 
cesserat,  epulabatur  cum  domino  rege  Anglorum  apud 
dictum  Vetus  Templum,  in  majori  regia  Templi,  cum 
numerosa  utrius  regis  familia.  Et  erant  omnes  domus 
curiae  refertse  convivantibus.  Nee  erat  in  majori  janua 
vel  aliquo  introitu  epulantium  janitor  vel  exactor,  sed 
omnibus    adventantibus    patuit    ingressus    ultroneus,    et 

dabatur  lauta  refectio ;  ferculorum  autem  multimoda 
genera  taediam  comedentibus  potuit  suscitare.  Et  post 
prandium,  transmisit  dominus  rex  Anglise  magnatibus 
ad  hospitia  sua  Francigenis  nobiles  cuppas  argenteas, 
firmacula  aurea,  cingula  serica,  et  alia  donativa,  prout  decuit 
tantum  regem  dare  et  tales  primates  gratanter  recipere. 

The  Splendour  of  the  Banquet. 

Nee  erat  unquam  aliquo  tempore  retroactis  temporibus 
tam  nobile,  tam  celebre,  vel  tempore  Assueri,  Arthuri, 
vel  Karoli,  celebratum  convivium.  Ibi  enim  splenduit 
dapium  fertilis  varietas,  potuum  deliciosa  foecunditas, 
ministrantium  faceta  sedulitas,  convivantium  ordinata  dis- 
positio,  munerum  larga  affluentia.  Ibi  erant  personse 
venerabiles,  quibus  non  erant  majores  in  mundo,  immo 
nee  pares  eis  poterant  inveniri. 

The  Order  of  the  Banquet. 

Epulabantur  autem  in  majori  regia  Templi,  ubi  videlicet 
pendent  clipei  quotquot  possunt  circumquaque  in  quatuor 
parietibus,  secundum  consuetudinem  ultramarinam ;  inter 
quos  apparuit  clipeus  Eicardi  regis  Anglise.  De  quo 
quidam  joculator  ait  domino  re[gi  AnJglisB ;  "  Domine 
"  mi,  ut  quid  invitasti  Francos,  ut  in  hac  domo  tecum 
"  gaudentes  epularentur  ?  Ecce  hie  clipeus  magnanimi 
"  regis  Anglorum  Ricardi ;  non  poterunt  comedere,  nisi 
*'  paventes  et  tremebundi."     Sed  de  hoc  non  amplius. 

Comederunt  igitur  sic  ordinati.  Dominus  rex  Fran- 
corum,  qui  terrestrium  rex  regum  est,  tum  propter  ejus 
cselestem  inunctionem,  tum  propter  sui  potestatem  et 
militisB  eminentiam;  et  dominus  rex  Anglise  a  dextris, 
et   dominus   rex   Navarise   a  sinistris.     Et  cum  niteretur 

dominus  rex  Francorum,  aliter  ordinare,  ut  videlicet 
dominus  rex  Anglorum  sedens  in  medio  et  eminentiori 
loco  sederet,  ait  dominus  rex  Anglige ;  "  Non,  domine  mi 
"  rex,  decentius  sedetis  modo,  scilicet  in  medio,  et  dignius ; 
''  dominus  enim  meus  [es]  et  eris,  et  suberat  causa."  Cui 
pius  rex  Francorum  subjunxit,  sed  voce  demissa ;  "  Uti- 
"  nam  quilibet  jus  suum  optineret  inoffensus ;  sed  hoc 
"non  pateretur  Francorum  superbia."  Sed  de  hoc  non 
amplius.  Deinde  duces  consedere  secundum  eorum  digni- 
tates  et  eminentias ;  et  erant  ibidem  tunc  xxv.,  qui  sede- 
bant  eminentius,  ipsis  ducibus  intermixti  tamen.  AiFue- 
runt  insuper  illi  convivio  episcopi  duodecim,  qui  aliquibus 
ducibus  prseponebantur,  intermixti  tamen  baronibus. 
Militum  autem  prseclarorum  numerus  non  gestimabatur. 
Comitissse  vero  xviii.,  quarum  tres  erant  sorores  duarum 
praedictarum  reginarum,  videlicet  comitissa  Cornubise, 
comitissa  Andegaviae,  et  comitissa  Provincise,  cum  comitissa 
Beatrice  matre  earundem,  quae  reginis  fuerant  compara- 
biles.  Post  vero  refectionem  lautam  valde  et  splen- 
didam,  licet  esset  dies  ad  piscem,  hospitatus  est  in  nocte 
ilia  in  majori  domini  regis  Francorum  palatio,  quod 
est  in  medio  civitatis  Parisiacse.  Sic  enim  immutabiliter 
voluit  dominus  rex  Francorum,  jocose  dicens  ;  "  Sine  modo. 
^^  Sic  eniin  debet  omnem  aditiiplere  facetiam  et  justitiam." 
Et  addidit  ridendo :  "  Dominus  et  rex  sum  in  regno  meo, 
"  volo  prsedominari.''     Et  adquievit  rex  Anglise. 

Henry  III,  visits  the  Chief  Places  of  Paris. 

Et  cum  pertransisset  dominus  rex  Angliae  vicum,  qui 
dicitur  Greva,  et  postea  vicum  versus  Sanctum  Germanum 
Autissiodorensem,  postea  magnum  pontem,  consideravit 
elegantiam   domorum,    quae    de    gipso,    videlicet   plastro, 

fiunt  in  civitate  Parisiaca,  et  mansiones  tricameratas,  et 
quatuor  etiam  stationum,  vel  amplius,  a  quarum  fenestris 
projacebant  utriusque  sexus  hominum  infinita  multitudo. 
Et  catervatim  conglomerabantur  turbse  compressse 
ruentes  certatim,  ut  viderent  regem  Anglise  Parisius.  Et 
splenduit  fama  ejus,  quam  sustulerunt  Franci  ad  sidera, 
turn  propter  largitatem  munerum  suorum,  turn  propter 
dapsilitatem  illius  diei  et  copiosam  elemosinam,  turn 
propter  comitatum  suum  prseelectum,  turn  propter  hoc 
quod  dominus  rex  Francorum  habuit  unam  sororem,  rex 
Anglise  aliam,  matrimonialiter  sibi  copulatam.  Et  fuerunt 
reges  Francorum  et  Anglise  simul  sese  diu  desideratis 
colloquiis  recreantes  per  octo  dies.  Dixit  enim  pius  rex 
-Francorum ;  "  Nonne  duas  sorores  despensavimus,  et 
"  fratres  nostri  reliquas  1  Omnes  quotquot  ex  illis  ortum 
"  sunt  producturse  vel  producendse,  vel  producturi  vel 
"  producendi,  tanquam  fratres  erunt  et  sorores.  O  si  esset 
"  inter  pauperes  talis  affinitas  vel  consanguinit^s  quantum 
"  mutuo  sese  diligerent,  quam  prsecordialiter  confcedera- 
"  rentur !  Doleo,  novit  Deus,  quod  per  omnia  nequit 
"  caritas  nostra  compaginari ;  sed  baronagii  pertinacia 
"  voluntati  meee  se  non  inclinat.  Dicit  enim,  quod  Nor- 
"manni  nescirent  suas  metas  vel  limites  inviolatas  vel 
"  inviolatos  pacifice  observare ;  et  sic  jura  tua  non 
"  prsevales  reaccipere."  Sed  de  hoc  non  amplius.  Domi- 
.  nus  rex  Angliae  quando  recessit  a  prsesentia  dicti  regis 
Francorum,  qui  eum  produxit  per  unam  dietam,  certa 
ratione  compertum  est  eum  exposuisse  in  expensis  Parisius 
mille  libras  argenti,  exceptis  donativis  impretiabilibus,  sump- 
tis  de  thesauro  suo,  multum  inde  mutilato.  Veruntamen 
honor  domini  regis  Anglorum  omniumque  Anglicorum 
non  mediocriter  est  exaltatus  et  multipliciter  aucmentatus. 

Conversation  between  the  Kings, 

Una  vera  dierum,  dum  confabularentur  reges,  dixit 
dominus  rex  Francorum  domino  regi  Anglorum  :  "  Amice, 
"  quam  dulcia  faucihus  eloquia  taa  meis,  Jocundemur  con- 
"  fabulando.  Nunquam  forte  alia  vice  in  posterum  mntuis 
"colloquiis  potiemnr."  Addiditque  dicens ;  "Amice  mi 
"rex,  quantam  et  qualem  pro  amore  Christi  peregrinus 
"corporis  et  animae  passus  sum  amaritudinem,  non  est 
"  facile  demonstrare.  Et  omnia  mihi  evenerunt  adversa  ; 
"  grates  Tibi  refero,  Altissime.  Re  versus  autem  ad 
"  meipsum  et  ad  cor  meum  regressus  et  ingressus,  plus 
"  gaudeo  de  patientia,  quam  mihi  Dominus  per  sui  gratiam 
"  concessit,  quam  si  totus  mihi  mundus  subderetur." 

The  Kings  part. 

Cum  autem  progressi  fuissent  reges  per  circiter  unam 
dietam,  recesserunt  ab  invicem.  Et  secus  viam  diver- 
tentes  paululum,  dixerunt  verba  secreta  et  amicabilia. 
Et  suspirans  rex  Francorum,  ait ;  "  O  utinam  duodecim 
"  pares  Francise  et  baronagium  mihi  consentirent ;  certe 
"amici  essemus  indissolubiles.  Discordia  nostra  fomen- 
"  turn  prsestat  debacchandi  Romanis,  et  materiam  super- 
"biendi."  Et  datis  osculis  ad  invicem  cum  amplexibus, 
recesserunt  ab  invicem,  rex  Francorum  in  terram  suam  et 
rex  Anglise  versus  terram  suam.  Et  cum  rex  Anglise 
pervenisset  ad  mare  nee  haberet  ventum  prosperum,  in- 
vitus  expectavit ;  mare  enim  et  venti  non  ohediebant  ei. 
Interim  visitavit  ^'ecclesiam  Sanctse  Mariae  de  Bolonia, 
propter  reliquias ;  ubi  obiit  Petrus  Chacepore  Pictavensis 
natione,  specialis  domini  regis  clericus  et  consiliarius  et 
reginse  thesaurarius,  bono  fine  vitam  terminando. 

NOTES 


P.  10,  domni  Willelmi  electi  Valentice —i.e.,  Bishop-Elect  of 
Valence. 

comitis  qiioque  Campanice,  regis  Anglice  consanguinei.  A  marginal 
addition.  Theobald  IV.  was  Count  of  Champagne  and  King  of 
Navarre.  Matthew  Paris  must  have  for  the  moment  forgotten  their 
identity,  for  in  the  next  line  he  mentions  ''rex  Navarri?e  "  as  a  distinct 
person. 

P.  10,  in  portu  Santwici — i.e.,  Witsand  (Wissant). 

P.  11,  die  sanctorum  Fahiani  et  Sehastiani—i.e.,  January  20. 

P.  15,  Gum  furor  in  cursu  est,  currenti  cede  furori,  Ovid,  "Re- 
medium  Amoris,"  i.  119. 

foetus  sicut  hoiTio  non  audiens  .  .  .  redargutiones,  Vs.  xx^y'n.  \b. 

P.  16,  eripere  .  .  .  arripere.  Unclassical  use  of  the  infinitive  to 
express  purpose  ;  frequent  in  mediaeval  Latin. 

P.  19,  construxere  mansiones  .  .  .  altitudines.  This  passage  shows 
the  jealousy  of  the  monks  towards  the  Friars;  the  statement  respecting 
the  Friars'  houses  in  England  in  the  former  half  of  the  thirteenth 
century  is  not  borne  out  by  the  facts  {cf.  A.  G.  Little,  "Studies  in 
English  Franciscan  History,"  p.  65). 

w  cav,sa  ecclesice  de  Scardeburc.  The  Friars  came  to  Scarborough 
about  1239  with  the  support  of  Henry  IIL  The  church  of  Scarborough 
had  been  appropriated  by  Richard  L  to  the  Cistercians  to  pay  tlie 
expenses  of  their  general  chapters,  and  the  monks  appealed  to  Rome 
against  the  intruders.  The  Friars  had  to  withdraw,  though  some 
years  later  they  returned. 

Nigros  (monachos) — i.e.,  the  Benedictines. 

P.  21,  Bathatarcan  Ornachi.  Perhaps  contra  should  be  inserted. 
Ornachi  is  probably  the  same  as  Ernac  in  a  preceding  sentence. 

P.  28,  die  .  .  .  Lcetare  Jerusalem,  March  18. 

P.  33,  animabus.  Form  used  for  ablative  of  anima,  to  distinguish 
it  from  the  ablative  of  animus. 

P.  37,  Babilonim,  the  Egyptian  Babylon — i.e.,  Cairo. 

P.  41,  cetate  jam.  A  blank  for  the  age  is  left  in  the  MS.  Margaret 
was  born  October  5,  1240. 

regina  mater  ejus,  Mary  de  Coucy. 

P.  4:5,/estum  sancti  JEdwardi^  January  5. 

P.  49,  Walden,  a  Benedictine  abbey  in  Essex. 

171  odavis  Nativitatis  heatoi  Virginis,  September  15. 

P.  53,  Parisius,  an  indeclinable  noun,  here  used  as  a  locative. 

capellam  .  .  .  nohilissimam — i.e.,  the  Sainte-Chapelle,  built  by 
Saint  Louis  for  the  reception  of  certain  precious  relics. 

P.  54,  cum  sororihus  .  .  .  comitissis.  Matthew  Paris  makes  a  mis- 
take here  through  forgetting  that  Beatrice,  Countess  of  Anjou,  was 
also  Countess  of  Provence. 

P.  58,  si7ie  modo  .  .  .  justitiam^  St.  Matt.  iii.  15. 

P.  60,  qitam  dulcia  .   .   .  me^s,  Ps.  cxviii.  103. 

GLOSSARY 


ahhatia 

abbey. 

compagino 

confirm. 

(Bdituus 

door  keeper. 

constahularius 

constable. 

Aleviannia 

Germany. 

conticinium 

silence. 

Andegavia 

Anjou. 

coquina 

kitchen. 

appello 

appeal. 

CornuUa 

Cornwall. 

arcuhalistarius 

crossbowman. 

cubicularius 

chamberlain. 

assisus 

assessed. 

cuppa 

cup. 

Atrebatensis 

of  Artois. 

de  Curtiniaco 

Courtenay. 

Aurelianis 

Orleans. 

aurifrigium 

gold  thread. 

dapsilitas 

luxury. 

Autissiodorensis 

of  Auxerre. 

decanus 

dean. 

Autona 

Alton  (Hants). 

desponso 

give  in  marriage. 

dextrarius 

charger. 

bajiilo 

carry. 

diatim 

daily. 

ballivus 

bailiff. 

dicta 

day,day'sjourney 

Barrensis 

of  Bar. 

discalciatus 

barefoot. 

de  Bello  Cainpo 

Beauchamp. 

disrationare 

prove  a  case. 

Belvacensis 

of  Beauvais. 

Dunelmensis 

of  Durham. 

Beritensis 

of  Beyrout. 

\ 

Bethicnia 

Bethune. 

Eboracensis 

of  York. 

Bigorria 

Bigorre. 

Eboracum 

York. 

Bituricensis 

of  Bourges. 

elemosinaria 

almsgiving. 

Bolonia 

Boulogne. 

emundo 

cleanse. 

hravium 

prize. 

firmaculum 

brooch,  clasp. 

camerarius 

chamberlain. 

furfureus 

scurfy,  dirty* 

Campania 

Champagne. 

caThcellarius 

chancellor. 

Glovernia 

Gloucester. 

canonicus 

canon. 

guerra 

war. 

Cantiiaria 

Canterbury. 

capa 

cloak. 

hastiludium 

tournament.. 

capellanus 

chaplain. 

hebdomadalis 

weekly. 

capulum 

hilt. 

Hyberniensis 

Irish. 

Garleolensis 

of  Carlisle. 

(Hiberniensis) 

Garnotnm 

Chartres. 

Cestria 

Chester. 

impropero 

upbraid. 

ciclas  (cyclas) 

robe. 

intoxico 

poison. 

comes  (as  a  title] 

earl ;  count. 

comitatus 

county. 

joculator 

minstreL 

Laudunensis 

of  Laon. 

Radulphus 

Ralph. 

legista 

lawyer. 

reatus 

guilt. 

Legrece  stria 

Leicester. 

Remcnsis 

of  Rheims. 

Lodoivicus 

Louis. 

Sahaldia 

Savoy. 

Sancti  Pauli 

Count  of  St   Pol. 

major  {civitatis) 

mayor. 

(comes) 

marescallus 
mutatorium 

marshal. 

change  of  clothes. 

saponarius 
scaccarium 

soap-maker, 
exchequer. 

Senone7isis 

of  Sens. 

Norensis 

Northerner. 

sericum 
Sihilla 

silk. 
Seville. 

simonialis 

simoniac. 

olosericum 
ordinarius 

robe   or  covering 

of  silk, 
ordinary  (bishop). 

sororius 
strata 
suharro 
subsolanus 

brother-in-law. 
street. 

assure,  promise, 
eastern . 

Suessonensis 

of  Soissons. 

palefridus 

palfrey. 

Suha7ntonia 

Southampton. 

palla 

cloak,  cloth,  pall. 

swnmarius 

sumpter-horse. 

paranwiphus 

groomsman. 

jatibulum 

gibbet. 

Tantona 

Taunton. 

phisicus  (physi- 

physician. 

thcsaurarius 

treasurer. 

cus) 

tricamcratus 

three- storeyed. 

Pictave^isis 

Poitevin. 

pincerna 

butler. 

usurarius 

usurer. 

prcecipitium 

decline,  fall. 

prcecordialis 

heartfelt. 

venatio 

hunting,  venisor. 

Frcedicator 

Preaching     Friar 

vendico  (vindico] 

claim. 

(or  Dominican), 
above-mentioned. 

ventilo 

discuss,  pleafi. 

prcelibatus 

virgator 

wand-bearcr. 

protervio 

be  insolent. 

prothomartyr 

first  martyr. 

Wallia 

Wales. 

pupilla 

apple  of  the  eye. 

Wasconia 

Gascony. 

Wintonia 

Winchester 

Quad.ragesiviia 

Lent. 

xenium 

present. 

quindena 

fortnight. 

quintena 

quintain 

zizaniurn 

tare?. 

